Novosti Tenis Archives - Stranica 7 od 78 - Sportske novosti\nNaslovna Tenis Novosti Tenis Stranica 7\nATP lista: Đoković započeo 277. nedelju kao prvi teniser sveta\nNovosti Tenis ridji - 10 februara, 2020\nOvonedeljna ATP lista nije donela neke velike promene na samom vrhu, jer su najbolji teniseri uglavnom odmarali. Novak Đoković i dalje drži prvo mesto ATP liste, a danas je započeo 277. nedelju kao prvi teniser sveta. Razlika između Nadala...\nGael Monfis osvojio Monpelje\nNovosti Tenis ridji - 9 februara, 2020\nFrancuski teniser Gael Monfis osvojio je titulu u Monpeljeu, nakon što je u velikom finalu savladao Kanađanina Vašeka Pospišila. Posle borbe koja je trajala nešto više od sat i po vremena, Monfis je slavio rezultatom 2:0, po setovima 7:5...\nVeselom titula u Puneu\nČeški teniser Jiri Veseli šampion je turnira u indijskom Puneu. Veseli je u velikom finalu savladao Belorusa Egora Gerasimova. Posle velike borbe koja je trajala nešto više od dva sata, Veseli je slavio rezultatom 2:1, po setovima 7:6 (7:2)...\nŠvacrman zaustavio Đerea u Kordobi\nSrpski teniser Laslo Đere nije uspeo da se plasira u finale turnira u Kordobi. Đere je u polufinalu poražen od domaćeg tenisera Dijega Švarcmana rezultatom 2:1, po setovima 6:1 1:6 6:2. https://twitter.com/TennisTV/status/1226334346786856960 Bio je ovo meč u kojem su oba tenisera...\nKrajinović bez finala u Monpeljeu\nNovosti Tenis ridji - 8 februara, 2020\nSrpski teniser Filip Krajinović nije uspeo da se plasira u polufinale turnira u Monpeljeu. Na njegovom putu se isprečio domaći teniser Gael Monfis, koji je u polufinalu bio bolji rezultatom 2:0, po setovima 7:6 (7:4) 6:2. https://twitter.com/TennisTV/status/1226167924899094528 Bio je ovo meč...\nKrajinović u polufinalu Monpeljea\nNovosti Tenis ridji - 7 februara, 2020\nSrpski teniser Filip Krajinović plasirao se u polufinale turnira u Monpeljeu. Krajinović je u četvrtfinalu savladao domaćeg tenisera Gregori Barerea rezultatom 2:0, po setovima 6:2 7:5. https://twitter.com/OpenSuddeFrance/status/1225788202117746688 Još jedna dominantna predstava Filipa Krajinovića koji još uvek nije izgubio set na turniru....\nĐere sigurno do četvrtfinala Kordobe\nNovosti Tenis ridji - 6 februara, 2020\nSrpski teniser Laslo Đere plasirao se u četvrtfinale turnira u Kordobi, nakon što je u osmini finala savladao Španca Pedra Martineza. Posle sat i po vremena efektivne igre Đere je bio bolji sa 2:0, po setovima 6:3 6:4. Zaslužena pobeda...\nMilojević bez četvrtfinala u Puneu\nSrpski teniser Nikola Milojević nije uspeo da se plasira u četvrtfinale turnira u Puneu. Na njegovom putu se isprečio Belorus Egor Gerasimov, koji je u osmini finala bio bolji sa 2:1, po setovima 2:6 6:3 6:2. Lepu šansu je propustio...\nKrajinović ekspresno do četvrtfinala Monpeljea\nSrpski teniser Filip Krajinović plasirao se u četvrtifinale turnira u Monpeljeu. Krajinović je u osmini finala savladao Šveđanina Mikeala Imera sa 2:0, po setovima 6:1 6:1. Bila je to apsolutno dominantna igra od strane Krajinovića u svakom pogledu. Krajinović je...\nATP Pune: Troicki predao meč osmine finala\nNovosti Tenis ridji - 5 februara, 2020\nSrpski teniser Viktor Troicki povukao se sa turnira u indijskom Puneu. Troicki je u okviru osmine finala trebao da igra protiv Janapca Juičija Sugite, ali je zbog nešto jače prehlade bio primoran da preda meč. https://twitter.com/MaharashtraOpen/status/1225040209617637377 Sugita se tako plasirao u...\nWTA lista: Veliki proboj Sofije Kenin\nNovosti Tenis ridji - 3 februara, 2020\nOvonedelja WTA lista nije donela neke veće promene na samom vrhu. Ešli Barti je ostala prva teniserka sveta, a plasman u polufinale Australijan opena je samo uvećao razliku u odnosu na Simonu Halep koja sada iznosi 2,366 bodova. Sofija Kenin...\nATP lista: Đoković se vratio na čelo liste\nPrva ATP lista u novoj kalendarskoj godini sa sobom donosi i velike promene i to na samom vrhu. Srpski teniser Novak Đoković povratio je prvo mesto ATP liste, jer je uspeo da odbrani titulu na Australijan openu, a Nadal...\nĐoković odbranio tron u Melburnu i povratio prvo mesto ATP liste\nNovosti Tenis ridji - 2 februara, 2020\nNajbolji srpski teniser Novak Đoković osvojio je Australijan open. Đoković je do osme titule u Melburu došao nakon što je u velikom finalu savladao Austijanca Dominika Tima. Posle četiri sata fantastičnog tenisa Đoković je slavio sa 3:2, po setovima...\nSofija Kenin osvojila Australijan open!\nNovosti Tenis ridji - 1 februara, 2020\nAmerička teniserka Sofija Kenin osvojila je Australijan open. Mlada Amerikanka je u velikom finalu savladala Španjolku Garbinje Muguruzu rezultatom 2:1, po setovima 4:6 6:2 6:2. https://twitter.com/AustralianOpen/status/1223558921740333057 Publika u Melburnu je bez ikakve sumnje uživala u fantastičnom tenisu. Sve što jedno finale...\nDominik Tim u finalu Australijan opena\nNovosti Tenis ridji - 31 januara, 2020\nAustrijski teniser Dominik Tim plasirao se u finale Australijan opena. Tim je u polufinalu savladao Nemca Aleksandera Zvereva rezultatom 3:1, po setovima 3:6 6:4 7:6 (3) 7:6 (4). Austrijanac je u velikom finalu igrati protiv Novaka Đokovića. https://twitter.com/AustralianOpen/status/1223221996860923904 Nije publika u...\n1...678...78Stranica 7 od ukupno 78


Ima li leka za korisnike sedativa u Srbiji? VIDEO\nIzvor: B92, 11.Jul.2019, 12:09\nPrema podacima Republičkog fonda za zdravstveno osiguranje, građani Srbije godišnje popiju čak 5,3 miliona kutija lekova za smirenje. Te medikamente, prema statistici, svakodnevno koristi svaka treća žena i svaki sedmi muškarac.\nJoš je alarmantniji podatak da među onima koji piju te lekove ima čak 60 odsto mladih između 20 i 30 godina.\nO tome da li je sve baš tako crno, kao i da li ima leka za korisnike sedativa, u emisiji Jutro Prve televizije, govorio je klinički farmakolog, sa Medicinskog fakulteta u Beogradu, doktor Janko Samardžić.\nPrema njegovim rečima, specifična karakteristika ovog regiona, koji je prošao sve što je prošao i koji se nalazi u jednom kolektivnom posttraumatskom...\n19:19: NAPAD NA LIGU ŠAMPIONA: Milojević odredio startere za meč sa S...\n19:19: Top Gear video: Chris Harris vs Toyota Supra\n19:18: 1. Montenegro Beer Fest, CT\n19:17: 1. Montenegro Beer Fest, CT\n19:16: Pop in Q, BG\n19:15: PRITISAK ĐILASA NA SZS DA SE ODLUČI NA BOJKOT Opoziciona koalic...


Lakijev reket Trebinjci prihvatili bez otpora - Небојша Вукановић инфо – Требиње\nLakijev reket Trebinjci prihvatili bez otpora\nLakijev reket prihvaćen bez otpora\nSkupština grada Trebinja bez ijednog glasa protiv prihvatila je suludi prijedlog gradonačelnika Trebinja da se osnuje tzv „Fond solidarnosti“, jer solidarnost podrazumjeva davanje dobrovoljnih priloga a ne plaćanje reketa. Da paradoks bude veći niko od reketiranih privrednika, koji će plaćati penale Luki Petroviću, nije ni pokušao da se suprostavi novom nezakonitom nametu, nije izgovorio javno nijednu riječ protiv, što je još jedan dokaz teške okupacije i nevjerovatno izraženog podaničkog mentaliteta. Hercegovci su kroz istoriju bili poznati po slobodarskom duhu, hrabroj borbi i ustancima protiv okupatora i zavojevača, pa se treba zapitati gdje je nestao prkos i borba za pravdu, i kako se niko od ugroženih nije smio javno suprostavi nasilnicima i domaćim okupatorima? Nismo se valjda svi uplašili šljama, najgorih i najnedostojnijih među nama, kojima sva moć i ugled leži u bogatstvu koji su stekli pljačkom i otimačinom javnih i elektro-energetskih preduzeća koja su razorena i dovedena na ivicu opstanka? Luka je trebinjskim privatnicima obećao da će im štetu nadoknaditi namještenim poslovima sa HET-om i Elektroprivredom RS, ali nisu valjda lokalni privrednici toliko naivni da misle da je moguće da se ispuni obećanje, i da ima para u razorenom energetskom sektoru za sve Lukine potrebe? Kakav nas je to stokholmski sindrom pogodio da podržavamo nasilnike i reketaše, a preziremo i napadamo one koji se iskreno bore da zaštite opšti interes?\nOdluka je nezakonita i neutemeljena, jer je donesena suprotno postojećim zakonskim rješenjima i nema zakonsko uporište, što je potvrdio i sam sekretar Skupštine grada na sjednici lokalnog parlamenta jer nije mogao konkretno da odgovori na pitanja odbornika i kaže na šta se poziva predlagač. Tragikomična su Lakijeva objašnjenja, koji kao predlagač ne zna da objasni kome će se i kako dijeliti sredstva, i koji tvrdi da će se novac Fonda koristiti za podsticaje u poljoprivredi i rad Agrarnog fonda!? Lukina izjava da će „Đim-trejd“ i još neka preduzeća osloboditi plaćanja reketa po sopstvenoj procjeni i nahođenju pokazuju na selektivan pristup, beskrupuloznost,sveopšti haos i anarhiju.\nOdluku će sigurno osporiti i poništiti Ustavni sud Republike Srpske, kome će odmah po objavljivanju u Službenom glasniku biti podnesena apelacija, ali će gradu Trebinju biti nanesena ogromna šteta. I dok se sve lokalne zajednice u svijetu bore da daju povlastice i pogodnosti investitorima, Trebinje nažalost prednjači po izmišljanju novih nameta koji će ne samo onemogućiti bilo kakve značajnije nove investicije i otvaranje radnih mjesta u realnom sektoru, već će sigurno da će mnogi privredni subjekti biti ugašeni ili će izmjestiti sjedište iz Trebinja jer neće biti u mogućnosti da plaćaju 0,5% reketa trebinjskom Lakiju Lučanu. Nijedan privrednik ne može da izdrži nelojalnu konkurenciju, povlašten položaj „dvorskih“ firmi preko kojih se izvlače novci iz javnog sektora, te sve veće namete i reket poreznika i inspekcija firmama i poštenim privrednicima koji nemaju specijalne veze sa političarima na vlasti. Odluka će dovesti i do porasta sive ekonomije jer će mnogi nastojati da ne izdaju račune i evidentiraju promet kako ne bi prešli cifru od 50 000 maraka godišnjeg prometa.\nČovjek ne može da ne osjeti veliku tugu i razočarenje kada vidi šta su od nas uradili, kako su sistematski razorili drušvo i kako smo nisko pali. Ipak, spasa nam nema al propasti nećemo. Nijedna se vlast i okupacija na silu nije mogla dugo održati pa neće ni ova moći još dugo vremena da opstaje na muci i nevoljama potlačenih. Ipak ostaće velika mrlja što smo kao narod i društvo pokazali veliku slabost, i što smo dozvolili maloj grupi beskrupuloznih slabića i kukavica da bez otpora porobe i unište narod i državu.\nNebojša Vukanović na Herceg TV o legalizaciji reketa\nNebojša Vukanović u Dnevniku 2 BNTV 20.12.2016.


PROPISI.com | INTELEKTUALNA SVOJINA\nIntelektualna svojina važna za transformaciju domaće privrede\nPredsednica Vlade Republike Srbije Ana Brnabić izjavila je danas, povodom obeležavanja 100-godišnjice postojanja Zavoda za intelektualnu svojinu, da je naša zemlja ponosna na to što ima tako dugovečan i uspešan zavod i dugu istoriju zaštite intelektualne svojine.\nBrnabić je tim povodom uputila pismo direktoru ove institucije Vladimiru Mariću, u kojem njemu lično i Zavodu za intelektualnu svojinu čestita značajan jubilej, kojim može da se pohvali samo mali broj institucija u Srbiji – 100 godina postojanja i kontinuiranog rada.\nOna je podsetila na to da počeci Zavoda sežu još u 19. vek, i naglasila da Vlada Srbije poklanja veliku pažnju razvoju i zaštiti intelektualne svojine.\nPremijerka je istakla da intelektualna svojina predstavlja jedan od ključnih alata za transformaciju domaće privrede iz rasta baziranog na radno intenzivnim investicijama ka privredi zasnovanoj na znanju, inovacijama i kreativnosti.\nPrema njenim rečima, u osnovi ove transformacije leži intelektualna svojina, a ona je najbolji primer za brzi rast i veliki značaj naših kreativnih industrija.\nBrnabić je navela da kreativne industrije u Srbiji zapošljavaju više od 115.000 ljudi, među kojima je najviše visokoobrazovanih, mladih ljudi, ističući da su informacione tehnologije, filmska, muzička ili izdavačka delatnost primeri industrija čiji je ključni oslonac intelektualna svojina.\nTakođe, ona je podsetila na to da je udeo kreativnih industrija u stvaranju bruto domaćeg proizvoda naše zemlje veći od pet odsto, što je veoma dobar rezultat.\nU toku poslednje dve godine, kako je predočila, izvoz u kreativnim industrijama Srbije porastao je za čak 46,7 odsto, a godišnje se za 25 odsto poveća broj privrednih subjekata u ovim delatnostima, koje izuzetno brzo rastu i sve više postaju oslonac rasta naše celokupne privrede.\nPrema njenim rečima, samo u toku protekle godine Narodna skupština je, na predlog Vlade, usvojila veći broj propisa iz oblasti intelektualne svojine, čime je značajno modernizovan naš pravni okvir u ovoj oblasti.\nOvo je potvrđeno i od strane Evropske komisije u poslednjem izveštaju, u kojem je istaknuto da je nivo zaštite intelektualne svojine u Srbiji na dobrom nivou, podvukla je premijerka.\nTo ne znači da je posao završen, ali situacija je dobra i verujem da će biti sve bolja u godinama pred nama. U Globalnom indeksu inovacija, samo u prošloj godini napredovali smo za četiri mesta i preduzimamo sve da se na tome ne zaustavimo, naglasila je Brnabić.\nVlada je nedavno donela i Strategiju razvoja intelektualne svojine za period od 2018. do 2022. godine, u kojoj se kao jedan od najvažnijih ciljeva izdvaja obrazovanje i podizanje kapaciteta za transfer znanja u funkciji unapređenja primene intelektualne svojine u privredi.\nDodatno, Vlada je podržala razvoj kreiranja intelektualne svojine i izuzetno atraktivnim poreskim podsticajima, kao što su takozvani ”Ubrzani odbitak troškova istraživanja i razvoja” i međunarodno poznati mehanizam ”IP box”, čijim korišćenjem naše kompanije mogu u potpunosti da se oslobode poreza na dobit.\nBrnabić je istakla da je sada pred nama ključni izazov da što više promovišemo važnost razvoja i zaštite intelektualne svojine i pomognemo transformaciju što većeg broja naših kompanija.\nU tome nam je veoma važan partner Zavod za intelektualnu svojinu i posvećen i vredan rad zaposlenih ove, za nas važne institucije, poručila je ona, i iskazala im zahvalnost za sve dosadašnje napore i poželela da budu još uspešniji u godinama koje dolaze.\nDa zajednički stvorimo još bolje okruženje koje pruža podršku svim korisnicima sistema intelektualne svojine, u cilju još veće konkurentnosti i bržeg razvoja privrede Srbije, navela je premijerka u pismu.


Sulejman Ugljanin: "Nema saradnje sa SNS i njenim koalicionim partnerima" - Portal Iz Prve Ruke\nAktuelna politička situacija bila je tema obraćanja novinarima predsednika SDA Sandžaka Sulejmana Ugljanina. Tema je podeljena na dva dela – revitaliztacija genocidnih pretnjii, upućenih Bošnjacima Sandžaka, od strane pripadnika MUP Srbije i predstojeći parlamentarni i predsednički izbori.\nUgljanin je, očekivano, najviše vremena posvetio predstojećim izborima. Naglasio je da je njegova partija spremna da razgovara sa svim strankama, osim sa vladajućom i njenim koalicionim partnerima.\nSa njima nemamo interes da razgovaramo, oni vode velikosrpsku politiku, koja je direktna pretnja da Bošnjaci nestanu sa ovih prostora. Sa njima ne možemo da razgovaramo – pojasnio je stav SDA Sandžaka i dodao da su Sandžačkoj demokratskoj partiji (SDP) i Stranci pravde i pomirenja (SPP) „vrata otvorena“ pod uslovom da se odreknu vladajućeg režima i istupe iz koalicije.\nLider najstarije bošnjačke partije kaže, da ako se te dve velike partije Bošnjaka distanciraju od vladajućeg režima i „ukoliko se izjasne da žele da podrže sandžački multinacionalni, multikonfesionalni i multikulturni suživot možemo razgovarati o svim mogućim opcijama, koalicijama, zajedničkom poslaničkom klubu i skupštinskim većinama u sandžačkim opštinama“.\nJer samo zajedničkim nastupom na izborima ili predizbornom koalicijom mogu da se ujedine glasovi svih građana Sandžaka i pravilno da se nastupi prema Beogradu u korist svih koji su glasali, bez obzira na nacionalnu i versku pripadnost, naglasio je on i dodao:\nPozivamo sve političke stranke, koje deluju u Sandžaku, na utvrđivanje osnovnih principa ponašanja i međusobne saradnje, sa ciljem da zajedno izgradimo povoljnu političku klimu, kako bi birači mogli da slobodno izraze svoju političku volju.\nIncidente u Priboju Ugljanin je nazvao „genocidnim pretnjama od pripadnika oružanih snaga Srbije i, uslovno rečeno, objave rata bošnjačkom narodu“.\nUgljanin je dodao da još od nadležnih državnih organa nisu dobili odgovore na pitanja o događajima u Priboju.\nOcenio je da su ti incidenti „potpuno marginalizovani“ koordiniranim akcijama predsednika Srbije Aleksandra Vučića, Vlade Srbije, ministra unutrašnjih poslova i prorežimskih medija.\nRelated Topics:Aleksandar VučićIzboriSandžačka demokratska partijaSRBIJASulejman Ugljanin\nAleksandar Šapić potvrdio da će biti prvi na izbornoj listi SNS za Beograd\nFudbal22 minuta ago\nKošarka43 minuta ago\nKultura58 minuta ago


TOLIKO MOGU IZDVOJITI: PRIJEDLOG VLADE KS JE DA TRUDNICAMA I PORODILJAMA ISPLAĆUJE PAUŠAL OD 20 KM | Hayat.ba\nTOLIKO MOGU IZDVOJITI: PRIJEDLOG VLADE KS JE DA TRUDNICAMA I PORODILJAMA ISPLAĆUJE PAUŠAL OD 20 KM\nNa sjednici Skupštine Kantona Sarajevo, koja je najavljena za 25. septembar, zastupnici će razmatrati Prijedlog odluke o dopunama Odluke o utvrđivanju osnovica, stopa i načinu obračunavanja i uplate naknada za obavezno zdravstveno osiguranje na području KS.\nDopuna te odluke odnosi se na kategoriju trudnica i porodilja do šest mjeseci starosti djeteta, koje nemaju mogućnost ostvarenja zdravstvenog osiguranja po bilo kojem osnovu.\nUkoliko bude usvojena, tom odlukom bi po prijavljenoj trudnici, odnosno porodilji, paušal bio isplaćivan u iznosu od 20 KM.\nRazlog za donošenje takve odluke, kako je obrazloženo iz Vlade KS, su informacije sa terena, prema kojima je u posljednje vrijeme sve veći broj trudnica i porodilja koje nemaju mogućnost da ostvare zdravstveno osiguranje po bilo kojem drugom osnovu.\nMinistarstvo zdravstva KS pokrenulo je inicijativu za dopunu Odluke nakon što su osigurana finansijska sredstva u budžetu KS za 2019. godinu, u iznosu od 100.000 KM.


10 najboljih hotela sa bazenom u Battambang - TripAdvisor\nHoteli sa bazenom - Battambang, Kambodža\nHoteli sa bazenom - Battambang\n25 od 118 objekata odgovara vašim filterima. Obriši sve filtere\nBr. 1 od 25 – objekti sa najboljim odnosom cena/kvalitet – Hoteli sa bazenom - Battambang\nBr. 2 od 25 – objekti sa najboljim odnosom cena/kvalitet – Hoteli sa bazenom - Battambang\nBr. 3 od 25 – objekti sa najboljim odnosom cena/kvalitet – Hoteli sa bazenom - Battambang\nBr. 4 od 25 – objekti sa najboljim odnosom cena/kvalitet – Hoteli sa bazenom - Battambang\nBr. 5 od 25 – objekti sa najboljim odnosom cena/kvalitet – Hoteli sa bazenom - Battambang\nBr. 6 od 25 – objekti sa najboljim odnosom cena/kvalitet – Hoteli sa bazenom - Battambang\nBr. 7 od 25 – objekti sa najboljim odnosom cena/kvalitet – Hoteli sa bazenom - Battambang\nPrikaži sve povoljne ponude (9) počev od 12 US$\nBr. 8 od 25 – objekti sa najboljim odnosom cena/kvalitet – Hoteli sa bazenom - Battambang\nPrikaži sve povoljne ponude (8) počev od 12 US$\nBr. 9 od 25 – objekti sa najboljim odnosom cena/kvalitet – Hoteli sa bazenom - Battambang\nBr. 10 od 25 – objekti sa najboljim odnosom cena/kvalitet – Hoteli sa bazenom - Battambang\nBr. 11 od 25 – objekti sa najboljim odnosom cena/kvalitet – Hoteli sa bazenom - Battambang\nBr. 12 od 25 – objekti sa najboljim odnosom cena/kvalitet – Hoteli sa bazenom - Battambang\nPrikaži sve povoljne ponude (7) počev od 7 US$\nBr. 13 od 25 – objekti sa najboljim odnosom cena/kvalitet – Hoteli sa bazenom - Battambang\nBr. 14 od 25 – objekti sa najboljim odnosom cena/kvalitet – Hoteli sa bazenom - Battambang\nBr. 15 od 25 – objekti sa najboljim odnosom cena/kvalitet – Hoteli sa bazenom - Battambang\nBr. 16 od 25 – objekti sa najboljim odnosom cena/kvalitet – Hoteli sa bazenom - Battambang\nBr. 17 od 25 – objekti sa najboljim odnosom cena/kvalitet – Hoteli sa bazenom - Battambang\nPrikaži sve povoljne ponude (6) počev od 4 US$\nBr. 18 od 25 – objekti sa najboljim odnosom cena/kvalitet – Hoteli sa bazenom - Battambang\nBr. 19 od 25 – objekti sa najboljim odnosom cena/kvalitet – Hoteli sa bazenom - Battambang\nBr. 20 od 25 – objekti sa najboljim odnosom cena/kvalitet – Hoteli sa bazenom - Battambang\nBr. 21 od 25 – objekti sa najboljim odnosom cena/kvalitet – Hoteli sa bazenom - Battambang\nBr. 22 od 25 – objekti sa najboljim odnosom cena/kvalitet – Hoteli sa bazenom - Battambang


Učenice Škole baleta u Gračanici koja radi pri Domu kulture večeras su izvele javni čas koji je pripremio Nikola Korać, student Instituta za umetničku igru, odsek Baletska pedagogija.\nBaletski čas u Gračanici (Foto Kim)\nPreko sedamdeset polaznica ove škole podeljene u tri grupe prikazale su program klasičnog baleta koji je ujedno i priprema za prvu baletsku predstavu ove škole "Fabrika lutaka" koja će premijerno biti izvedena 25. januara 2020. godine u okviru Svetosavske nedelje u koreografiji Nikole Koraća.\n"Imali ste priliku da vidite kratku formu baletskih časova koje smo pripremili za vas. To su neke parterne vežbe i osnove klasičnog baleta koje su deca za ovaj period od četiri meseca naučila. 25. januara imamo prvu baletsku predstavu i tada ćete imati priliku da vidite razne koreografije, razne kostime i čujete različitu muziku", kaže za RTV Kim učitelj baleta Nikola Korać.\nBaltesku školu u Gračanici trenutno pohađa 77 polaznica, a kako su nam rekli u Domu kuture, broj zainteresovanih devojčica svakodnevno raste.\n"Puno talentovane dece ima za balet. San svake devojčice je da postane balerina. Već u ovoj najstarijoj i srednjoj grupi mogu da se istaknu neke balerine koje će možda kasnije postati prave balerine. Zadovoljan sam odzivom grupe, sve su skoro popunjene i od februara meseca ćemo napraviti novi upit za polaznike nove grupe, tako da će biti puna škola", kaže Korać.\nJavni čas koji su održale balerine iz sve tri grupe pratili su njihovi roditelji. Nakon časa bili su zadovoljni i oni i učitelj baleta, a najviše male balerine koje su dobile diplome za uspešno pohađanje časova klasičnog baleta.\n"Sobzirom da je prvi javni čas, mogu da pohvalim i njihovog učitelja Nikolu Koraća koji je izuzetno spremio sve balerine, od najmlađe do najstarije grupe. Mislim da su devojčice savršeno uradile svoje zadatke", kaže mama dve balerine Snežana Bogdanović.\n"I meni se dopalo. Lepe su bile balerine, lepi su im kostimi, sve su lepo izgledale i zaista su lepo su naučile. Jedva čekam predstavu 25. januara", kaže Bojana Grujić.\n"Bilo je prelepo, svidelo mi se stvarno i jedva čekam 25 januar i njihovu predstavu", kaže Mirjana Marković.\nŠkola baleta u Gračanici osnovana je 2017. godine na inicijativu Doma kulture i uz podršku Ministarstva kulture i informisanja koja radi po planu i programu Instituta za umetničku igru iz Beograda. Školu baleta je najpre vodila profesorka Lidija Pavlović, da bi od pre četiri meseca nasledio student baleta Nikola Korać.\n"U Gračanici do 2017. godine deca nikada gledala baletsku predstavu. Ovde ima folklora, ima škole fudbala, škole odbojke, i nekako smo smatrali da bi trebalo otvoriti i školu baleta, pošto je san svake devojčice da bude balerina. Mislili smo da bi to bio dobar potez, što se kasnije ispostavilo kao tačno. Sala je puna dece koja nam dolazi zbog baleta", kaže Snežana Bursać Petrović iz Doma kulture.\nNakon uspeha u Gračanici, Škola baleta je otvorena i u Šilovu kraj Gnjilana. Tamo je pohađa 35 devojčica, a časovi se održavaju jednom nedeljno.


Nemačka Vikipedija "u crnini" zbog planiranih izmena zakona\nNemačka Vikipedija „u crnini“ zbog planiranih izmena zakona\nTanjug 21. marta 2019. 16:26\nBERLIN – Zvanična stranica „Vikipedije“ na nemačkom jeziku osvanula je danas sa porukom protiv najavljenih izmena Zakona o autorskim pravima u Evropskoj uniji.\nPosetioce nemačkog sajta „Vikipedije“ danas je dočekalo saopštenje na crnoj pozadini, koje su potpisali autori „Vikipedije“ i u kom pozivaju čitaoce da se obrate evropskim poslanicima kako bi sprečili promene, prenosi AP.\n„Ovo je naša poslednja šansa. Pomozite nam da modernizujemo autorska prava u Evropi“, navodi se u saopštenju autora nemačkog sajta „Vikipedije“.\nPrema njihovim rečima, predložena reforma autorskih prava u Evropi mogla bi značajno da ograniči pristup slobodnom internetu.\n„Čak i najmanje internet platforme morale bi da preventivno sprečavaju kršenje autorskih prava od strane svojih korisnika u skladu sa članom 13 planiranog Zakona, što je u praksi moguće samo kroz filtere koji često greše i podložni su zloupotrebi“, navodi se u saopštenju autora nemačke „Vikipedije“.\nDodaju da bi sve internet stranice morale da dobavljaju dozvole kako bi okačile čak i male delove teksta, jer bi u suprotnom kršile prava izdavača, propisana članom 11.\nPodsećaju da je Vikipedija izuzeta od ograničenja propisanih članom 13, ali ne i članom 11.\n„Sloboda znanja će biti narušena čak i u slučaju da ‘Vikipedija’ ostane oaza u filtriranoj pustinji interneta“, navodi se u saopštenju.\nKako navodi AP, najkontroverzniji deo predloženih izmena Zakona o autorskim pravima u EU odnosi se na to da bi kompanije kao što su „Jutjub i „Fejsbuk“ morale da preuzmu odgovornost za sav materijal zašitćen autorskim pravima koji korisnici kače na te platforme.\nPristalice izmena kažu da će ovakav način osigurati da autori, umetnici i novinari dobiju zasluženu kompenzaciju za svoj rad, dok kritičari smatraju da će izmene ograničiti slobodu govora i narušiti kreativnost na internetu, prenosi AP.\nEvropski parlament izjasniće se o izmenama Zakona 26. marta.


„Svet knjiga u audio formatu“ za slepe i slabovide – RADIO TELEVIZIJA BOR\n„Svet knjiga u audio formatu“ za slepe i slabovide\nMAJDANPEK – Udruženje žena sa invaliditetom „Viktoria“ u Majdanpeku, u saradnji sa Nacionalnom službom za zapošljavanje, danas je počelo realizaciju javnog rada pod nazivom „Svet knjiga u audio formatu“ namenjen slepim i slabovidim osobama.\n„Kroz ovaj javni rad, koji će trajati četiri meseca, uposlene su tri članice ovog udruženja, sa različitim tipom invaliditeta. U ovom periodu biće obrađeno 25 knjiga, koje ćemo iz crnog tiska biti pretvoriti u zvučni format, a potom narezati na kompakt diskove i predati Narodnoj biblioteci Majdanpek, koja nam je i pružila podršku u vidu obezbeđenja knjiga“, kaže Senija Janković, predsednica Udruženja žena sa invaliditetom „Viktoria“.\nOvo udruženje, inače, osnovano je pre četiri godine i trenutno okuplja 85 članica. Kako kažu svake godine učestvuju u javnim radovima, kroz koje na određeni vremenski period radno angažuju svoje članice, uključujući ih na taj način u razne društvene aktivnosti.\nTags: javni rad, Majdanpek, Nacionalna služba za zapošljvanje, slepe i slabovide osobe, Svet knjiga u audio formatu, Udruženje žena sa invaliditetom „Viktoria“\nPrevious Spasovdan svečano obeležen u Krivelju i Metovnici\nNext Sem Fabrici u Rogljevu i Rajcu


Odobrena sredstva za saniranje zagađenja piralenom u “Incelu” Odobrena sredstva za saniranje zagađenja piralenom u "Incelu"\nObjavljeno: 16. 7. 2019 u 15:37h\n“Za saniranje industrijskog otpada u “Incelu” biće preusmjereno 600.000 dolara iz projekta za koji sredstva obezbjeđuje švedska vlada putem svoje razvojne agencije SIDA”, potvrdio je “Nezavisnim” Mirko Šarović, ministar ekonomskih poslova i spoljne trgovine BiH.\n“Toliko je moguće u ovom trenutku, ali će sigurno biti korisno. Ukupna vrijednost projekta je pet miliona dolara, a sada bi jedan dio preusmjerili na rješavanje industrijskog otpada u “Incelu”, istakao je Šarović.\nNaime, kako je rečeno Šarović je dao saglasnost za preusmjeravanje sredstava za hitno saniranje zagađeno područja u “Incelu”, a tačan naziv projekta iz kojeg će sredstva biti preusmjerena je “Ekološki prihvatljivo upravljanje postojanim organskim zagađujućim materijama (POPs) u industrijskom i sektoru upravljanja otpadom”.\nPodsjećanja radi, u “Incelu” su prije par mjeseci otkrivene određene količine piralena, a zvanični rezultati analize o nivou zagađenosti na ovom području još uvijek se čekaju.


PODGORICA: Startovala aplikacija “Moje drvo” za android uređaje – Volim Podgoricu\nHome / PG INFO / Aktuelno / PODGORICA: Startovala aplikacija “Moje drvo” za android uređaje\nPODGORICA: Startovala aplikacija “Moje drvo” za android uređaje\nAplikacija “Moje drvo”, koja se realizuje u saradnji između Glavnog grada i kompanije Amplitudo, od danas je dostupna na Google Play Store-u i može se preuzimati na uređajima koji imaju Android platformu. Narednih dana i verzija aplikacije za Apple uređaje će takođe biti spremna za korištenje. Kao što se može vidjeti kroz aplikaciju, podgoričke kompanije su već kupile svoje sadnice, među njima CGES, g3spirits, Lovćen banka, Vezuv i Bar Kod.\nAplikaciju možete preuzeti sa sljedećeg linka: https://goo.gl/1VE6HZ.\nNakon toga, red poteza za sve zainteresovane je jednostavan. Kad se aplikacija učita pojavljuje se mapa grada na kojoj će biti obilježeno pet lokacija koje su za sada određene kao javne zelene površine u okviru kojih će biti moguće zasaditi drvo. Klikom na detaljnu mapu stvara se mogućnost odabira mjesto za sadnju, kao i ponuđenih stabala koje je Zelenilo odredilo kao moguće za svako mjestu. Nakon toga, bilo kojom platnom karticom omogućena je donacija za kupovinu. Taj novac ide direktno na račun preduzeća Zelenilo i nakon određenog vremenskog perioda-periodi sadnje su od kraja oktobra do kraja godine i od marta do maja, Zelenilo će zasaditi drvo, o čemu će korisnik dobiti obavještenje push notifikacijom ili e-mailom, a na aplikaciji to drvo će dobiti sliku pojednica koji ga je kupio ili logo kompanije, ako je privredno društvo u pitanju.\nProjekat “Moje drvo” je zajednički projekat Glavnog grada, kompanije “Amplitudo” i gradskog preduzeća Zelenilo koji omogućava svim zainteresovanim pojedncima, organizacijama i kompanijama da, na planski i održiv način daju svoj doprinos ozelenjavanju Podgorice.\nPrevious Dobre odnose sa Mađarskom jačati saradnjom u ekonomiji i kulturi\nNext Druga samostalna izložba crteža Tamare Radusinović Thamar u KIC-u Petak


Brisel za smanjenje cena rominga na Zapadnom Balkanu - 15.01.2018, Sputnik Srbija\nEvropska komisija organizovala je danas u Briselu sastanak telekomunikacionih operatera sa prostora Zapadnog Balkana. 15.01.2018, Sputnik Srbija\n21:45 15.01.2018 (Osveženo: 03:46 26.08.2021)\n„Tražili smo od kompanija iz regiona da istraže mogućnosti smanjenja cena rominga među zemljama Zapadnog Balkana“, kaže portparolka Evropske komisije Natali Vandajstat.\n9 Decembar 2017, 12:44\nU sedištu Evropske komisije u Briselu održan je okrugli sto telekomunikacionih operatera sa prostora Zapadnog Balkana. Sastanak je organizovala komesarka Marija Gabrijel, zadužena za digitalnu ekonomiju i društvo, a razgovaralo se o telekomunikacionom tržištu u regionu.\n„Tražimo od kompanija u regionu da istraže moguće opcije, kao što su dobrovoljni komercijalni sporazumi ili drugi, kako bi se smanjile cene rominga među zemljama Zapadnog Balkana. Kompanije su se dogovorile da svoje predloge razmotre sa Komisijom tokom narednih nedelja“, poručila je Vandajstatova.\nOna je podsetila da je predsednik Evropske komisije Žan Klod Junker tražio da se ojačaju odnosi EU sa Zapadnim Balkanom i da u tom cilju Komisija želi da, između ostalog, olakšaju proces promena i ohrabre pozitivne pomake u oblasti telekomunikacionog tržišta u regionu.\nPlan za takve korake trebalo bi da bude predstavljen na sledećem samitu EU Zapadni Balkan, koji će biti održan u maju u Sofiji.


Napisano: 03.08.19 .\nNakon posljednjih dešavanja na političkoj sceni, svjesni istorijske važnosti procesa koji su započeli danom potpisivanja „Sporazuma o budućnosti“, javno pozivamo sve potpisnike na zajednički sastanak u srijedu, 7.8.2019. Podsjećamo da u tački 1 Sporazuma piše: Zajednički ćemo se zalagati za formiranje Vlade građanskog jedinstva, koja će djelovati u ograničenom mandatu i čiji će osnovni zadatak biti da omogući uslove za održavanje fer i slobodnih izbora, a u tački 5: Potpisnici Sporazuma će se dogovarati o svim oblicima zajedničkog vaninstitucionalnog djelovanja.\nSmatramo da je nužno organizovati zajednički sastanak svih potpisnika kako bi se svim građanima pojasnila dešavanja na političkoj sceni. Sastanak će biti otvoren za medije i direktno prenošen na FB stranici pokreta „Odupri se – 97000“.\n„Sporazum o budućnosti“ je javno obavezao sve potpisnike da će se zalagati za korjenite promjene političkog sistema koje prvenstveno treba da dovedu do smjene vlasti, što je osnovni preduslov da naša zemlja krene putem kojim većina građana smatra da treba, tj da se po prvi put u istoriji dese slobodni izbori u Crnoj Gori, bez pritisaka, ucjena, kupovine glasova – što do sada nije bio slučaj. Sporazum pripada svim građanima Crne Gore, ne samo predstavnicima pokreta „Odupri se – 97000“ i poslanicima zvanične parlamentarne opozicije, već njegovo potpisivanje mora biti ponuđeno vanparlamentarnim partijama, nevladinim organizacijama, sindikatima, grupama građana i najvažnije – svim građanima Crne Gore. Radi promovisanja dijaloga, kao jednog od demokratskih načela, potpisivanje „Sporazuma o budućnosti“ mora biti ponuđeno i činiocima vlasti: Socijaldemokratama, manjinskim partijama, a zatim i DPS-u i samoproglašenim Premijeru i Predsjedniku države. Naravno, njihove potpise ne očekujemo, s obzirom na to da bi tim činom prihvatili svoje ostavke a već su bezbroj puta pokazali da ne posjeduju ni političku ni moralnu vrstu odgovornosti za takav civilizacijski čin, koji je praksa svuda u svijetu. Ipak, dužni smo to učiniti radi svih onih koji su pod prinudom i radi ostvarenja materijalnih interesa na prethodnim izborima dali svoj glas vladajućoj koaliciji, a i sami znaju da ovakva vlast državu vodi ka propasti. Napominjemo da je u ideji „Odupri se“ građanin percipiran kao političko, misleće biće, a ne kao ciljna grupa, glasač, dio biračkog tijela.\nZbog činjenice da smo svjesni uticaja politike na život svih stanovnika Crne Gore i krenuli u realizaciju ideje „Odupri se“, poručujemo svim građanima da i dalje smatramo da je Ulica jedina slobodna institucija, te da samo ujedinjujući sve strukture društva možemo doći do željenog i nasušno potrebnog cilja – a to je Sloboda, oslobađanje institucija i zaustavljanje pljačke državnih resursa.\nDušku Markoviću poručujemo da nas nisu majke rađale da bi nam se svijet okretao oko kongresa DPS-a, te da nas ne interesuju njegove nepristojne ponude, već da ćemo mi biti ti koji će postavljati uslove o organizovanju prvih slobodnih izbora u Crnoj Gori, kako smo rekli i ambasadoru EU u Crnoj Gori, gospodinu Oravu. Ti uslovi obuhvataju oslobađanje Javnog servisa, Agencije za sprječavanje korupcije, Vladu građanskog jedinstva i sve ostalo što budemo smatrali bitnim da bi proces izbora bio slobodan, jer ćemo u suprotnom bojkotovati sve vaše i samo vaše izbore.\nZvaničnoj parlamentarnoj opoziciji poručujemo da se protiv zla kakvo je DPS ne možemo boriti zlom u sebi, te da će vam građani ponovo pružiti ruku za izvlačenje iz blata u kojem ste se nalazili prije početka protesta i potpisivanja „Sporazuma o budućnosti“, a u koje ste ponovo skliznuli. Očekujemo da ćete se svi odazvati na zajednički sastanak jer je to u ovom trenutku najmanje što ste dužni građanima Crne Gore.


LONČAR: Organizacija podele zdravstvenih kartica loša, NEKO ĆE ODGOVARATI - Nova Borba\nZdravstvena kartica/ Ilustracija: politika.rs\nLONČAR: Organizacija podele zdravstvenih kartica loša, NEKO ĆE ODGOVARATI\nSve planirane zdravstvene kartice su odštampane i isporučene Republičkom fondu za zdravstveno osiguranje i u toku je njihova podela građanima, kaže ministar zdravlja Zlatibor Lončar i napominje da je "nezadovoljan organizacijom celog tog posla".\nLončar je istakao da je organizacija podele novih zdravstvenih kartica trebalo da bude znatno bolja.\n"Nismo zadovoljni kako je to urađeno i moraće iz toga određene pouke da se izvuku i neki ljudi će morati da snose konsekvence zato što se ovakve stvari dešavaju", rekao je Lončar odgovarajući na pitanje novinara zašto toliko traje podela zdravstvenih kartica.\nUpitan i o kašnjenju overe novih zdravstveni kartica, Lončar kaže da za to nema opravdanja.\n"Ja sam odgovoran. Nije se sprovodilo ono što sam rekao da se sprovodi i to mora da se reši, s tim sam upoznao i premijerku", rekao je Lončar i naveo da je već napravljen plan kako da se te stvari reše.\nMinistar kaže da je konačno potrebno sprovesti reformu zdravstvenog sistema koja podrazumeva prelazak na elektronski sistem, kako se takvi problemi ne bi dešavali.\n"Totalno je nelogično da vi platite doprinose za zdravstveno osiguranje i kad ste to platili da se to ne vidi, nego da vi morate ručno da odnesete", naveo je Lončar.\nNaveo je da se radi kompletno novi sistem koji će omogućiti da se to istog momenta kad se uplate doprinosi za zdravstveno osgiranje to i vidi u sistemu.\nRadi se, dodaje, o izuzetno osetljivim podacima koji moraju da budu adekvatno zaštićeni.\nObjasnio je da ti podaci moraju da budu zaštićeni tako da do njih mogu da dođu samo određeni ljudi i to samo u delu koji se odnosi na proveru uplate doprinosa za zdravstveno osiguranje.\nPodsetio je i da se prelazi na elektronski recept koji će umnogome pomoći jer hronični bolesnici više neće morati da idu lekaru na mesec, dva nego jednom ili dva puta godišnje, i dobijaće elektronski recept sa kojim će moći da podignu lekove.


MILO, SRBI NEĆE DA TE VIDE! AKO DOĐEŠ, IDI KOD SVOJIH - MUSLIMANA I HRVATA! Đukanović nije dobrodošao u Srpsku, BRUTALNA PORUKA ZA LIDERA CG! - Informer\nSrpski član Predsedništva BiH Milorad Dodik izjavio je u Sarajevu da će poslanici Narodne skupštine Republike Srpske odlučiti da li će crnogorski predsednik Milo Đukanović posetiti BiH\nNakon sednice Predsedništva BiH, Dodik je rekao da je bio protiv tačke o poseti Đukanovića, a koja je ponovo predložena, te da će pokrenuti vitalni nacionalni interes, preneo je RTRS.\n- Glasao sam ponovo protiv te tačke koja je predložena. To podrazumeva da će, ukoliko se poštuje odluka Narodne skupštine Srpske i iz principijelnih razloga, biti podignut vitalni nacionalni interes i ta tačka će ići na Narodnu skupštinu koja će odlučiti da li će Đukanović doći u BiH ili ne - rekao je srpski član Predsedništva.\n- Očigledno su druga dva člana Predsedništva hteli da nam pošalju poruku i, s obzirom na to da je reč o problemima u vezi sa pozicijom Srpske pravoslavne crkve, da, ponižavajući srpski narod, daju saglasnost da crnogorski predsednik dođe u BiH kao da se ništa ne dešava i kao da nije važno šta se dešava u Crnoj Gori - rekao je Dodik.\n- Republiku Srpsku i Srbe mrze Bošnjaci i njihova politička elita - rekao je srpski član Predsedništva.\nMilo Đukanović Milorad Dodik Republika Srpska poseta nije dobrodošao poruka


Strah se širi među kosovskim Srbima - Sputnjik Srbija\n© AP Photo / Visar Kryeziu © Foto : Youtube/RTV PULS (screeenshot)\n10:45 16.07.2015 (osveženo 16:19 05.10.2015) Preuzmite kraći link\nMarić je rekao da su na jučerašnjoj sednici kosovske vlade osuđeni napadi na Srbe koji su se desili u prethodnom periodu i zatraženo je energičnije delovanje nadležnih institucija.\nZatraženo je veće prisustvo kosovske policije, brže i efikasnije pronalaženje počinilaca i njihovo kažnjavanje, rekao je Marić.\n„To je ono na čemu ćemo nastaviti da insistiramo dok ne bude rezultata“, rekao je Marić gostujući na Radio-televiziji Srbije i podsetio da se od početka godine dogodilo između 60 i 70 napada na srpsku imovinu i Srbe, a od toga 20 napada u opštini Istok, oko 25 napada u opštini Klina i 20 napada u opštini Peć.\nNedavno se dogodio napad i u Goraždevcu u kojem je povređen Albanac, pripadnik kosovske policije, podsetio je on, i ukazao da su zahtevali energičnije nastupe institucija i policije.\n„Očekujemo da se poveća broj pripadnika policije u ovim sredinama, kao i uključenje više Srba u kosovsku policiju, čime će se povećati poverenje među građanima“, naveo je on.\nPrema njegovim rečima to su konkretne mere koje će stvoriti uslove da pravosudni organi i tužilaštvo pritvore i procesuiraju one koji vrše kriminalna dela.\nImajući u vidu da se sve više govori o postojanju radikalnih islamista na Kosmetu i da je nedavno uhapšeno pet osoba pod sumnjom da su spremali teroristički napad — trovanje Gračaničkog jezera, Marić je istakao da je to podiglo nivo straha na Kosovu i Metohiji.\n„To je dodatno uplašilo Srbe, kao najslabiju grupaciju, ali strah je prisutan i kod Albanaca“, rekao je on i dodao da je policija podigla pripravnost na najviši nivo.\n„Pripadnici policije nose i pancir prsluke, a pojačana je i kontrola vozila, tako da cela ova situacija dodatno usložnjava probleme koje Srbi imaju i mi sa međunarodnom zajednicom insistiramo da njihovo prisustvo bude daleko veće u ovim sredinama i da više pažnje obrate na srpsku zajednicu“, rekao je Marić.\nNa pitanje kako je shvatio izjavu šefa grčke diplomatije Nikosa Kocijasa da će Atina podržati učlanjenje Kosova u međunarodne organizacije i da će uskoro biti otvorena kancelarija Kosova u grčkoj prestonici, Marić je rekao da će na to reagovati kada se bude znalo da li je to stav Vlade u Atini ili stav tog ministra.\nDačić: Ne bi bilo prijateljski od Grčke\n„Kada budemo znali koji je zaista stav Vlade u Atini po tom pitanju onda možemo da komentarišemo izjavu ministra, koji je član Vlade, međutim da li je to i stav Vlade Grčke, to ćemo da vidimo“, rekao je Marić.\nPovodom tvrdnji Prištine da će do 1. oktobra biti uklonjen Park mira i da će most na Ibru u Kosovskoj Mitrovici biti otvoren za saobraćaj, Marić je naglasio da trenutno nema dogovora po tom pitanju.\nOn je podsetio da je prošle godine dogovoreno da nema jednostranih poteza i istakao je da bi bilo neodgovorno davati bilo kakve izjave i licitirati sa bilo kakvim datumima dok ne bude zajedničkog dogovora šta će da se radi sa mostom.\n„Trenutno nema dogovora po pitanju mosta i bilo kakav jednostrani potez ugrožava proces razgovora sa jedne strane, a sa druge upućuje na situaciju mogućih sukoba i konflikata. To sigurno nije u interesu nikog od nas, jer građani su i ovako dosta uplašeni, previše je problema i potpuno je nepotrebno stvarati nove. Zato međunarodna zajednica insistira na procesu koji će dogovorom dovesti do kompromisa“, rekao je Marić.\nbezbednost, park mira, Vlada Kosova, Ljubomir Marić, Srbija, Kosovo i Metohija, Grčka


Srpska traži finansijskog revizora koji zna raditi na računaru\n23.07.2020. / 13:31\nBANJALUKA – Glavna služba za reviziju javnog sektora Republike Srpske raspisala je danas konkurs za finansijskog revizora koji, između ostalih uslova mora ispunjavati i jedan poseban, znati raditi na računaru.\nKonkursom Glavna revizija traži jednog mlađeg revizora za finansijsku reviziju i četiri asistenta za finansijsku reviziju.\nZa sve pozicije, kao posebne uslove koje moraju ispunjavati kandidati, navela da moraju znati raditi na računaru.\nGlavna revizija Srpske smatra da rad na računaru zaslužuje da se postavi kao specifičan uslov, smatrajući da danas ima i onih koji su završili fakultet, ali nikad u životu nisu imali priliku da vide i koriste računar.\nJedan od posebnih uslova „sklonost timskom radu“ za koji nije jasno kako se procjenjuje, ali daje mogućnosti komisije subjektivne procjene i favorizovanja kandidata.\nKandidati za revizora moraju imati diplomu ekonomiste, radno iskustvo najmanje četiri godine, odnosno jedne godine za asistenta revizije, te poznavanje jednog stranog jezika.\nTagovi: glavna sluzba za reviziju rskonkurs\nKomentari na članak: Srpska traži finansijskog revizora koji zna raditi na računaru\n23.07.2020 u 23:38


FK NOVI PAZAR: Reorganizacija mladjih kategorija i saradnja sa privatnim školama - Sandžak Haber - Sandžačke Internet Novine\nNaslovna Fudbal FK NOVI PAZAR FK NOVI PAZAR: Reorganizacija mladjih kategorija i saradnja sa privatnim školama\nFK NOVI PAZAR: Reorganizacija mladjih kategorija i saradnja sa privatnim školama\nFudbalski klub Novi Pazar krenuo je u potpunu reorganizaciju što podrazumeva i sredjivanje stvari i kod mladjih kategorija. Ovo je bila tema konferencije za medije na kojoj je predstavljen plan čiji je cilj “stvaranje igrača ne samo za prvi tim Novog Pazara već i za mnogo veće i jače klubove širom Evrope i sveta” – rekao je između ostalog generalni sekretar kluba Fikret Međedović.\n“Želimo reorganizaciju da sprovedemo sa svim školama fudbala kojima ćemo da ponudimo iskrenu i poštenu saradnju tako što će imati korist oni i fudbalski klub Novi Pazar a ono što je najbitnije od toga je da će najveću korist imati deca koja igraju fudbal” – rekao je Međedović.\nKoordinator mlađih kategorija Sead Kolašinac smatra da je svim u interesu saradnja sa fudbalskim klubom.\n“Evidentno je da u gradu ima dosta škola fudbala u kojima trenira mnogo talentovane dece. Mi ćemo napraviti dogovor sa predstavnicima škola kako bismo napravili izvesno ukrupnjavanje scene. Na ovaj način bi se fudbalski klub predstavio kao baza koja afirmiše najtalentovanije fudbalere” – rekao je između ostalog Kolašinac.\nOn je rekao i da postoji problem sa kadrom u smislu da u školama fudbala rade treneri koji nemaju licence a sa druge strane postoje i treneri sa licencom koji ne žele da se usavršavaju i rade.\nPrethodni tekst“U Vijeću Evrope ćemo prvi put obilježiti godišnjicu genocida u Srebrenici”\nSledeći tekstFUDBAL: Pajović za jači bedem Novog Pazara


Spektakl na nebu: Potpuno pomračenje Meseca iznad Čikaga ovog vikenda\nStanovnici Čikaga bi mogli da uhvate izvanredan prizor ovog vikenda jer ih očekuje potpuno pomračenje Meseca. Meteorološki tim od petka 13. maja predviđa da će u nedelju 15. maja biti vedro tokom celog dana, ali pljuskovi bi mogli da se pojave u popodnevnim i večernjim satima. Prema Planetarijumu Adler, Mesec će preći u Zemljinu senku u 20.32 po lokalnom vremenu u nedelju 15. maja kada će se dogoditi potpuno pomračenje Meseca.\n„Potpuno pomračenje Meseca se dešava kada je Mesec u potpunosti zahvaćen Zemljinom senkom“, piše na mreži Adler Planetarijum. "Kada totalitet počne, Mesec može izgledati crvenkast zbog naše atmosfere koja raspršuje plave zrake Sunčeve svetlosti, baš kao što Sunce izgleda crvenkasto neposredno pre zalaska sunca."\nMajski cvetni mesec neki nazivaju i Krvavi mesec zbog crvene boje koju daje. Međutim, to nije jedinstveno za ovu godinu, jer Mesec obično izgleda crveno tokom pomračenja Meseca, piše planetarijum.\nPlanetarijum je napomenuo da će pomračenje početi u 20:32 po lokalnom vremenu, a zatim preći u delimično pomračenje u 21:27 po lokalnom vremenu. Ukupno je predviđeno da počne u 22:29, a završava se u 23.53 časova po lokalnom vremenu. Delimično pomračenje Meseca će se tada završiti 16. maja u 00:55 časova po lokalnom vremenu. Prema Univerzitetu Northwestern, koji planira da bude domaćin javnog događaja oko pomračenja u svom kampusu u Evanston-u, takvi trenuci su „prilično retki“.\nAli za one koji to propuste, očekuje se da će još jedno potpuno pomračenje Meseca biti vidljivo iz Čikaga 8. novembra. Za otprilike dve godine potpuno pomračenje Sunca biće vidljivo i iz Ilinoisa. 8. aprila 2024. godine će biti poslednje vidljivo potpuno pomračenje Sunca od SAD do 2045. godine. Više od 31 miliona ljudi u 13 država - uključujući Ilinois - živi na "putu totaliteta" za događaj - što znači da će ta mesta videti 100% pomračenja.


EU izbori: Šta je do sada postigao Evropski parlament : Južne vesti\n10:37, 20. 5. 2019.\nGrađani EU sada mogu da putuju širom bloka, a da ne plaćaju korišćenje mobilnog telefona više nego kod kuće\nSa prosečnom izlaznošću od 43 odsto, jasno je da mnoge Evropljane ne zanima da glasaju. Ipak, parlament ima poprilična ovlašćenja, a izbori se održavaju jednom u pet godina.\nPoslanici imaju moć da prihvate, dopune ili odbace skoro sve zakone u EU.\nŠta su, dakle, oni postigli u poslednjem petogodišnjem mandatu?\nNjihova možda najpopularnija odluka bila je ukidanje troškova rominga za ljude koji koriste mobilne telefone u inostranstvu.\nPrema propisima „u romingu kao kod kuće", svi građani EU koji putuju u druge zemlje članice mogu da zovu, šalju poruke i pretražuju internet na mobilnim telefonima za istu cenu kao kod kuće.\nPropisi, odobreni 2017. godine, podložni su „ograničenju na fer upotrebu", što ljude sprečava da sklope ugovor za mobilnu telefoniju u jednoj zemlji, a potom je čitave godine koriste u nekoj drugoj.\nSve dok se ovi zakoni nisu promenili, građanima EU su često bili isporučivani veliki računi posle njihovih putovanja na odmor, sa troškovima rominga nakalemljenim na troškove poziva, poruka i pretraživanja interneta.\n(Verovatno) spašavanje pčela\nEU se prošle godine složila oko skoro potpune zabrane najrasprostranjenijih insekticida na svetu.\nSa milion potpisa, javno mnjenje se uskomešalo po pitanju insekticida\nOdluka da se zabrani upotreba neonikotinoida usledila je posle preporuka iz naučnih studija, koje odavno povezuju njihovu upotrebu s opadanjem populacije pčela.\nNekih pet miliona ljudi potpisalo je peticije koje pozivaju na strože ograničavanje upotrebe insekticida.\nAli dok ekolozi pozdravljaju ovaj potez, neke fabrike i farmeri tvrde da su ovi naučni zaključci nepotpuni - i da nema garancija da će zabrana doneti bilo kakve rezultate.\nZa neke, zakon predstavlja značajnu promenu u politici EU, prema kojoj su sada ekološke potrebe stavljene ispred potreba proizvodnje.\nKontroverzne izmene autorskih prava\nKad su poslanici odlučili da odobre sveobuhvatnu primenu autorskih prava, kritičari su upozorili da bi to moglo da izmeni čitav internet.\nPrema novom zakonu, za materijal objavljen bez dozvole autora biće odgovorne tehnološke kompanije i one će morati da „daju sve od sebe" da za njega obezbede autorska prava ili da sporni materijal po hitnom postupku uklone.\nTo znači da sajtovi kao što je Jutjub mogu da se smatraju odgovornim ako njihovi korisnici objave radove zaštićene autorskim pravima.\nKako funkcionišu evropski izbori\n„Čuvari društva": EU zakonom štiti uzbunjivače\nMnogi aktivisti borbe za slobodu interneta, poput ovih u Poljskoj, usprotivili su se zakonu\nPodržavaoci kažu da pravilo pomaže da umetnici, muzičari i drugi stvaraoci dobiju fer naknadu. Ali tehnološke kompanije kažu da će to uništiti sadržaj koji generišu korisnici.\nGugl kaže da će zakon, za koji su članice EU dobile dve godine da ga uvrste u nacionalno zakonodavstvo, „naškoditi evropskoj kreativnoj i digitalnoj industriji".\nOkončanje bacanja ribe\nPočetkom ove godine na snagu su stupili propisi koji zabranjuju ribarima širom Evrope da bacaju neželjen ulov - poznatiji kao otpadak - nazad u more.\nZakon, usvojen još 2013. godine, trebalo je da okonča praksu masovnog bacanja ribe - i mrtve i žive - zato što su ribari premašili kvotu EU ili upecali neku neželjenu vrstu.\nRibarske posade sada moraju da zadrže svu ulovljenu ribu propisanu kvotama na svom plovilu, kako bi izbegli njeno bacanje.\nNovi propisi trebalo bi da spreče da se ulov baca nazad u more\nDo promene je dovela kampanja predvođena britanskim kuvarom Hjuom Fernli-Vitingstolom koju je podržalo na stotine hiljada ljudi.\nMeđutim, britanska industrijska tela nazvala su zakon „loše osmišljenim", a odbor Doma lordova rekao je da bi propisi mogli da imaju „ozbiljne posledice" po britansku ribolovačku industriju.\nProsleđivanje podataka o avionskim putnicima\nGodine 2016. odobren je objedinjeni sistem kome mogu da pristupe policija i pravosudni organi kako bi došli do ličnih podataka avionskih putnika za letove u zemlje EU i iz njih, kao mera ispomoći u istragama terorista i teških zločina.\nSistem Evidencije imena putnika (PNR) omogućuje vlastima zemalja da dobiju podatke koje su sakupile avionske kompanije - uključujući detalje kontakata, načina plaćanje i prtljaga putnika.\nPrvi put predložen 2007. godine, sistem PNR izazvao je zabrinutost za kršenje privatnosti ali je na kraju usvojen, usled naraslih strahova za bezbednost posle terorističkih napada u Parizu u novembru 2015. godine.\nPrema ovom zakonu, ne smeju da se otkriju podaci o rasi, etničkom poreklu, veri, političkom opredeljenju, članstvu u sindikatu, zdravlju ili seksualnom životu.\nBilo je to proglašeno najvećim potresom na polju privatnosti podataka u poslednjih 20 godina, kad je EU u maju prošle godine uvela Opštu uredbu o zaštiti podataka (GDPR).\nSa ciljem da se pomogne ljudima da zaštite i kontrolišu upotrebu vlastitih ličnih podataka na internetu, ona se pojavila posle niza kršenja privatnosti visokog profila.\nJedno od najvećih kršenja odnosilo se na političku konsultantsku firmu po imenu Kembridž analitika, koja je koristila podatke sakupljene od miliona korisnika Fejsbuka bez njihovog pristanka.\n„Ovo je zakon koji bukvalno može da sruši sve organizacije koje ne poštuju naše pravo na privatnost podataka", rekla je specijalistkinja za zaštitu podataka Anja Prups.\nZakon o privatnosti podataka:\nzahteva od sajtova da traže pristanak na korišćenje ličnih podataka\nčini bržim i jeftinijim otkrivanje kakve sve podatke o vama poseduje neka organizacija\nnalaže da se kršenja bezbednosti podataka prijave komesaru za informacije\ndopušta izricanje velikih novčanih kazni kompanijama koje nisu zaštitile privatne podatke\nPlastika na udaru\nEU je usvojila dva velika zakona sa ciljem sprečavanja zagađenja plastičnim kesama i plastikom za jednokratnu upotrebu.\nOd zemalja EU se 2015. godine zahtevalo da drastično smanje upotrebu plastičnih kesa tanjih od 0,05 milimetara - kakve se najčešće koriste u EU.\nOne su morale ili da:\nPreduzmu mere za smanjenje prosečne godišnje potrošnje plastičnih kesa na 90 lakih kesa po građaninu do 2019. godine i 40 kesa do kraja 2025. godine\nIli da se postaraju da se do kraja 2018. godine lake plastične kese više ne dele kupcima besplatno.\nPotom su, ove godine, poslanici izglasali zabranu širokog dijapazona plastike za jednokratnu upotrebu do 2021. godine.\nViše neće biti plastike tamo gde postoji razumna alternativa - što se EU nada da će pomoći plažama\nPrema toj zabrani, koja još uvek mora da razreši neke proceduralne prepreke, neke od najčešćih plastika koje zagađuju okeane više neće biti dozvoljene za upotrebu.\nTo podrazumeva plastični escajg i tanjire, štapiće za uši, slamčice i štapiće za balone.\nEkolozi su pozdravili ovu akciju, koja je nastala posle velike zabrinutosti zbog zagađenja mora i izveštaja o kitovima koji umiru od plastike u svojim stomacima.\nSmanjenje emisija - ili makar planovi da se smanje\nEvropski parlamentarci su 2016. godine glasali da se podrži istorijski Pariski sporazum - prvi ikad pravno obavezujući sporazum o klimi - koji na snagu stupa u EU.\nOvaj međunarodni sporazum podrazumeva poziv da zemlje ograniče emisiju gasova sa efektom staklene bašte.\nParlament je ove godine odobrio planove za drastično smanjenje emisije gasova sa efektom staklene bašte iz automobila i kombija do 2030. godine.\nPrema ovim propisima, emisije iz novih automobila moraće da budu 37,5 odsto manje, a emisije iz novih kombija 31 odsto manje.\nEU kaže da želi da postane prva velika ekonomija koja će postati „klimatski neutralna" do 2050. godine.


Tužilaštvo / Tužiteljstvo Bosne i Hercegovine: TUŽILAŠTVO BOSNE I HERCEGOVINE IZDALO NAREDBU ZA OSIGURANJE LOKACIJE NA ROSTOVU, RADI PROCESA EKSHUMACIJE\nTUŽILAŠTVO BOSNE I HERCEGOVINE IZDALO NAREDBU ZA OSIGURANJE LOKACIJE NA ROSTOVU, RADI PROCESA EKSHUMACIJE\nNakon zaprimljene informacije o postojanju posmrtnih ostataka na navedenoj lokaciji, Tužilaštvo Bosne i Hercegovine zatražilo je da budu zaustavljeni svi radovi dok se ne završi proces ekshumacije i potrage za posmrtnim ostacima.\nTužilac iz Posebnog odjela za ratne zločine, nakon dobijanja informacije da su na lokalitetu Rostova pronađeni posmrtni ostaci koji bi mogli pripadati nestalim žrtvama hrvatske nacionalnosti sa područja Bugojna, kontaktiran je od strane Instituta za nestalа lica i policije MUP-a SBK/KSB na navedenom području, te je izdao naredbu da se lokacija osigura, okruži policijskom zaštitnom trakom, te vrši policijski nadzor lokacije.\nPostoje informacije da se na navedenoj lokaciji, koja je u privatnom vlasništvu, nalaze posmrtni ostaci nestalih lica hrvatske nacionalnosti sa područja Bugojna, za kojima se više od 2 decenije bezuspješno traga.\nTokom dana već su ostvareni kontakti sa nadležnim licima iz Instituta za nestala lica (INO) BiH i ostalim nadležnim institucijama kako bi se što prije završile aktivnosti potrebne za izdavanje naredbe za proces ekshumacije.\nTužilaštvo Bosne i Hercegovine, nakon zaprimanja potrebnih informacija, podnijeti će zahtjev za ekshumaciju prema Sudu BiH kako bi se moglo pristupiti daljim aktivnostima na realizaciji ekshumacije.\nDo izvršenja ekshumacije bit će zaustavljeni građevinski ili drugi radovi planirani na navedenom lokalitetu.


ISTORIJSKA BRUKA U VRANJU: Skupština skoro jednoglasno prodala školsko dvorište poslanikovoj porodici! - InfoVranjske\nSkupština Grada Vranja, na sednici u četvrtak 10. juna, donela je jednu od najsramnijih odluka u svojoj istoriji, odobrila je prodaju školskog dvorišta u Vranjskoj Banji Velimiru Bulatoviću, ocu poslanika i predsednika Gradskog odbora SNS Slaviše Bulatovića.\nSkoro svi odbornici vladajuće koalicije na čelu sa SNS, Srpske desnice, SPS i Jedinstvene Srbije, glasanjem za otuđenje školskog dvorišta u Vranjskoj Banji u korist poslanikove porodice ušli su u istoriju bezčašća lokalnog parlamenta u Vranju.\nOdbornici podizači ruku u gradskom parlamentu su ovom odlukom oskrnavili istoriju osnovne škole u Vranjskoj Banji, narugavši se i Nataliji Domanović, nekadašnjoj učiteljici, supruzi znamenitog književnika Radoja Domanovića, kao i svim prethodnim i potonjim prosvetnim radnicima koji su svojim radom ostavili neizbrisiv trag u prošlosti banjske škole.\nNikola Popović, Koviljka Stanković, Sotir Sotirović, Božidar Džikić, Stanimir Đorđević, Draginja Minić, Vaska Marković, Mirjana Kostić, Mirjana Stajić, Božidar Natić, Milenija Bogdanović, Božidar Stamenković, Gradimir Jovanović, da ne nabrajamo dalje, nastavnici i učitelji za primer, oni koji su umrli okreću se od muke u grobovima zbog uzurpacije školskog dvorišta, a oni malobrojni živi ne mogu da veruju u tako sraman i strašan čin.\nČast ljudsku, pre svega, i odborničku, spasao je mladi Stefan Stanković, odbornik SPS, koji je odolevši svim pritiscima iz Beograda i Vranja hrabro odbio da glasa za odluku o prodaji školskog dvorišta Bulatovićima i time ušao u istoriju časnih i karakternih političara iz Vranja.


dr Dragan Vesović Nebojša Đorđević Dalibor Dašić Ivan Drobnjak Aleksandar Vasiljević Nebojša Stanković Saša Novaković Goran Milanović Željka Potežica Jasmina Radivojević\nSavet za saradnju sa Srbima u dijaspori\nIzvor: Savet za saradnju sa Srbima u regionu i rasejanju\nUtorak, 16.04.2019 19:20\nSavet za saradnju sa Srbima u regionu i rasejanju SP Dveri poslao pismo Konferenciji srpskih nacionalnih organizacija iz regiona u kome je Srbima iz regiona upućena čestitka za nastupajuće vaskršnje praznike i obraćanje povodom aktuelne situacije u Srbiji.\nU pismu se izražava žaljenje što je položaj Srba iz rasejanja i regiona za proteklih sedam godina institucionalno srozan na najniži nivo. „Podsetimo da je 2012. godine ukinuto Ministarstvo za dijasporu, i da je 2014. godine ugašena Kancelarija za saradnju sa dijasporom i Srbima u regionu pri Vladi Republike Srbije.\nOnda je formirana Uprava za saradnju sa dijasporom i Srbima u regionu pri Ministarstvu spoljnih poslova, koja evo već pet godine nema direktora i ne funkcioniše u punom kapacitetu. Takođe je prekinut rad Skupštine dijaspore i Srba u regionu, koja se ne sastaje već četiri godine. Duga je lista stvari koje nisu ostvarene a omogućene su Zakonom o dijaspori i Srbima iz regiona iz 2009. godine.“ – navodi se u pismu.\nDveri su organizacija koja se od početka svoga društvenog delovanja zanimala za probleme Srba iz regiona i rasejanja, i jedna smo od retkih političkih organizacija koja je taj problem stavila kao prioritet u svome političkom delovanju.\nKao što ste i bili svedoci, Dveri su se svojski trudile da u okviru svojih snaga koje imamo kao parlamentarna stranka, učinimo sve kako bismo kroz predloge izmena zakonskih rešenja pomogli da se položaj Srba u regionu i rasejanju popravi, ali kao što znate svi ti pokušaji su ostali mrtvo slovo na papiru. Skupštinska većina ni jednom trenutku u protekle tri godine nije imala političku volju da se pozabavi tim temama, a posebno kada su takvi predlozi dolazili od strane opozicije.\nU pismu se takođe pojašnjava našim zemljacima iz regiona zašto su Dveri pozvale svoje pristalice na proteste, a kao glavni razlozi se navodi da vlast deluje antiustavno, zato što tajno pregovara oko Kosova, zato što mladi odlaze iz Srbije glavom bez obzira, zato što mislimo da stvari moraju da se korenito i brzo promene.\n„Dragi sunarodnici, Srpski pokret Dveri kao jedan od osnivača Saveza za Srbiju nema nameru da učestvuju u izazivanju nereda u Srbiji, niti da ruši državu i njene institucije zarad nečijih interesa van Srbije.\nMeđutim, mi želimo da ostvarimo svoja ljudska prava koja imamo kao ljudi koji žive i stvaraju u Srbiji, ali i kao parlamentarna stranka, jer nas na to obavezuje 190.530 glasova ljudi koji su glasali za nas na parlamentarnim izborima 2016. godine.“ – navodi se u pismu Saveta za saradnju sa Srbima u regionu i rasejanju.\nSavet za saradnju sa Srbima u regionu i rasejanju


Međunarodni sajam voćarstva, povrtarstva i vinogradarstva AGRO BELGRADE od 27. do 29. januara na Beogradskom sajmu – Plodna Zemlja\nMeđunarodni sajam voćarstva, povrtarstva i vinogradarstva Agro Belgrade održaće se na Beogradskom sajmu od 27. do 29. januara.\nAgro Belgrade je međunarodno sajamsko – konferencijski događaj za voćarstvo, povrtarstvo i vinogradarstvo u Srbiji i regionu. Mesto gde se stvaraju poslovne konekcije, uči o savremenim tehnologijma i diskutuje o trenutnim i budućim trendovima na globalnom tržištu!\nSrpskim i regionalnim kompanijama Agro Belgrade nudi svojevrsne mogućnosti za poslovno umrežavanje sa renomiranim svetskim partnerima i kupcima. U isto vreme, kupci i trgovci voćem, povrćem, grožđem i vinom, mogu da uspostave kontakte sa proizvođačima iz našeg regiona koji se intenzivno razvija.\nOčekuje se da se na rekordnih 30.000 kvadrata na Beogradskom sajmu okupe renomirani domaći i strani izlagači i brendovi, uključujući i predstavnike najvećih svetskih kompanija u oblastima poljoprivredne mehanizacije, sistema navodnjavanja, sistema protivgradne zaštite i dostavna vozila. Među izlagačima će se naći i hemijske kuće, kao i firme koje se bave proizvodnjom prihrane bilja, zaštitari, semenske kuće, rasadničari, te firme iz prehrambene industrije.\nTrodnevni konferencijski deo okupiće više od 20 domaćih i stranih govornika, a baviće se temama iz oblasti tržišta i plasmana svežeg voća, transporta, finansiranja, navodnjavanja, budućnosti proizvodnje bobičastog voća, kao i modernizacije srpske proizvodnje vina.\nKao prevashodno poslovna sajamska manifestacija, ovaj sajam svojim formatom, obimom, načinom organizovanja i specifičnim profilom posetilaca zadovoljava sve propisane protivepidemijske mere.\nTagoviAgro Belgrade Povrtarstvo Voćarstvo Voćarstvo i povrtarstvo


Siva ekonomija u Srbiji ne posustaje – Zrenjanin\nSiva ekonomija u Srbiji ne posustaje\nNacionalna alijansa za lokalni ekonomski razvoj (NALED) nedavno je predstavila rezultate istraživanja sprovedenog među privrednicima, a o njihovoj percepciji sive ekonomije u Srbiji. Tako smo saznali da je u 2017. godini, a u odnosu na 2012, siva ekonomija u Srbiji manja za jednu četvrtinu. Suprotno rezultatima zasnovanim na percepciji preduzetnika, istraživači Kvartalnog monitora utvrdili su da se u nas ne može govoriti o osetnijem smanjenju obima sive ekonomije, odnosno da je ona u Srbiji i dalje visoka. Procenjuje se da dostiže i do 30 odsto BDP-a, što je daleko više nego u drugim evropskim zemljama.\nSiva ekonomija se može definisati kao tržišna aktivnost koje se ne prijavljuju državnim organima sa ciljem da se izbegne plaćanje različitih oblika poreza i dažbina, kao i radi izbegavanja pojedinih administrativnih procedura. Sa fiskalnog stanovništa, ona predstavlja vrednost oporezivih aktivnosti za koje nije prijavljen niti plaćen porez, a koje su prema zakonu oporezive. Siva ekonomija se može podeliti na dva osnovna segmenta. Prvi čine neprijavljivanje radnog angažovanja u kojima preduzetnici ili preduzeća ne prijavljuju svoje radnike ili ih, pak, prijavljuju samo na deo zarade, kako bi izbegli ili smanjili poreska opterećenja. Drugi njen segment odnosi se na umanjeno prijavljivanje prihoda preduzeća i preduzetnika.\nNeformalna (siva) ekonomija predstavlja veliki izazov za kreatore ekonomske politike iz sledećih razloga. Prvo, ona nanosi direktnu štetu budžetu, jer su prihodi ispod potencijalnih. Drugo, nivo sive ekonomije jeste svojevrstan «lakmus» kvaliteta institucija i povoljnosti poslovnog/investicionog ambijenta u zemlji (veći nivo neformalne ekonomije znači da su institucije manje kvalitetne i obrnuto). Treće, iako neformalni sektor može predstavljati izvesnu zaštitu (zaklon) onima koji ne bi mogli da posluju u formalnoj privredi, siva ekonomija je za njih zapravo samo klopka, jer ih ne osposobljava za zvanično poslovanje u koje će kad tad morati da se uključe, ukoliko žele da opstanu na dugi rok.\nDa bi se nivo sive ekonomije osetnije smanjio potrebno je sprovođenje niza institucionalnih reformi sa jednim osnovnim ciljem – smanjiti isplativost bavljenja sivom ekonomijom, odnosno povećati spremnost poreskih obveznika da poštuju propise.\n← GODIŠNJIM KONCERTOM KULTURNI CENTAR „SVETOZAR MARKOVIĆ” OBElEŽIO 15 GODINA POSTOJANJA\nŽITO POŽNJEVENO SA SKORO DVE TREĆINE NJIVA →


Tanjug 6. avgusta 2021. 06:24\nVRNJAČKA BANJA, 6. avgusta Tanjug) – U Vrnjačkoj Banji sinoć je, uz pošovanje preventivnih mera, otvoren trodnevni festival „Lav fest“ (Love Fest), na kome se očekuje 50.000 posetilaca.\n„Mi imamo devizni priliv od turizma u ovom periodu od šest meseci, skoro 30 odsto veći i moramo da kažemo da imamo povećanje broja gostiju, pre svega domaćih i skok od 40 odsto, pogotovo kada su u pitanju banjska mesta, ali poslednjih meseci i porast broja dolazaka stranih gostiju, što nam je u prethodnom periodu nedostajalo, imajući u vidu da smo početkom godine imali izuzetno restriktivne mere“, rekla je ministarka trgovine, turizma i telekomunikacija u Vrnjačkoj Banji.\n„Smatramo da se to vidi na ovoj turističkoj destinaciji koja je uspela da pruži jedan turistički proizvod koji privlači sve veći broj ljudi ne samo iz Srbije nego i iz regiona“, ocenila je ministarka Matić.\nPred otvaranje „Love festa“ ministarka je obišla punktove za brzo antigensko testiranje, koje je bilo obavezno za one koji nisu imali potvrdu o vakcinaciji ili preležanom Kovidu 19 i tom prilikom čestitala organizatorima na dobroj organizaciji kada je u pitanju sprovođenje mera zaštite.\n„Organizatori su mi rekli da je danas bilo preko 6.000 testiranih, među kojima najviše mladih, a od toga je bilo pozitivnih samo osmoro, koji su odmah prebačeni u Dom zdravlja i oni su dalje naravno, već po medicinskom protokolu, zadržani. Mislimo da je ova vrsta organizacije i protokola, kada govorimo o zaštiti od Kovida 19 ključna i da bi trebalo da se primenjuje prilikom organizacije svih manifestacija u Srbiji, a biće ih još mnogo tokom avgusta i septembra i verujemo da će i druge lokalne samouprave i organizatori ovakvih i sličnih manifestacija primenjivati ovaj uspešan recept“, poručila je ministarka trgovine, turizma i telekomunikacija.\n„Kada govorimo o organizaciji ovakvih događaja, vi vidite takav je trend i u svetu. Dakle, život jednostavno ne može da stane. Mi imamo već 50 odsto vakcinisanih građana, to je značajan procenat, ali naravno da to nije dovoljno. Ali ovakav način organizacije događaja, ja mislim da upravo doprinosi razvoju svesti, pogotvu kod mladih ljudi, koji se najteže opredeljuju za vakcinaciju, da je vakcinacija neophodna i da je zapravo dobro i neophodno vakcinisati se kako bismo mogli uopšte da učestvujemo u ovakvim manifestacijama. Dakle, ima smisla organizovati ovakve manifestacije, naravno da pratimo brojeve i videćemo kako će se razvijati dalje epidemiološka situacija i u skladu sa njom će se donositi i mere zaštite i preventive, ali ja još jednom napominjem i ovaj događaj i način na koji je on organizovan, govori o tome da je vakcinacija jedini izlaz iz ove situacije“, navela je ministarka.\nPredsednik opštine Boban Đurović ovom prilikom je rekao da je Vrnjačka Banja zahvaljujući ulaganjima resornih ministarstava, Vlade Republike Srbije, kao i privatnika koji su uložili u razvoj turizma, ova destinacija u samom vrhu turističke ponude Srbije.\n„Velika podrška dolazi i od manifestacionog turizma, u ovom slučaju ‘Love festa’ koji je već godinama prisutan u Vrnjačkoj Banji I jednom divnom organizacijom koja je prilagođena trenutnim uslovima I mogućnostima održavanja, uz sinergiju lokalne samouprave, napravili smo jedan brend koji je najposećeniji u Srbiji. Ovaj festival je 2019. godine dobio jednu prestižnu nagradu i očekujem da ove godine sve prođe u najboljem redu i da će biti oko 50.000 posetilaca za tri dana koliko festival traje“, poručio je Đurović.\n„Inicijativa svega toga što radimo jeste da dođemo do ključnog projekta, a to je izgradnja gondole koja treba da povezuje centar Vrnjačke Banje sa planinom Goč i da na taj način proširimo ponudu i boravak gostiju u banji produžimo na više dana. Mi smo u 2019. godini koja nam je neki reper, imali skoro 40 odsto stranih turista koji traže upravo ovake sadržaje. Dobri hoteli nisu dovoljni kao samostalni, ni uređene zelene površine bez sadržaja. I mi ćemo raditi na novim sadržajima, koji će upotpuniti boravak gostiju u Vrnjačkoj Banji“, ocenio je predsednik opštine Vrnjačka Banja.


Vučić sa predstavnicima japanske kompanije “Nidek” – Dnevni Magazin\nVučić sa predstavnicima…\nSastanku sa predsednikom korporacije “Nidek” Đun Sekijem prisustvuje i ministarka privrede Anđelka Atanasković.\nOni će nakon sastanka razmeniti Okvirni sporazum između Ministarstva privrede i japanskog “Nideka”.\nKako je ranije najavljeno, “Nidek” planira da u Srbiju donose investiciju vrednu dve milijarde evra, a sa proizvodnjom bi trebalo da počne krajem sledeće godine.\nNa ovaj način, kroz industrijsku i akademsku saradnju, “Nidek” će se aktivno uključiti u tehnološku razmenu dve zemlje.\nCilj je da fabrika “Nideka” u Novom Sadu bude centralna baza za proizvodne aktivnosti grupe u Istočnoj Evropi i sedište kompanije, kao i za preduzeća u “Nidek” grupi, od kojih se za više njih, takođe, planira dolazak u Srbiju.\nU Evropi se povećava potražnja za visoko efikasnim motorima jednosmerne struje bez četkica i srodnim proizvodima za vozila kućne aparate usled pooštravanja propisa o zaštiti životne sredine i strožim zahtevima za smanjenjem emisije ugljendioksida za putničke automobile u evropskim zemljama.\nKompanija “Nidek” osnovana je 1973. godine u japanskom gradu Kjoto, a danas je svetski lider u proizvodnji svih tipova elektromotora sa najvećim udelom na globalnom tržištu za male vretenaste motore koji napajaju hard-disk pogone.\n“Nidek” posluje u više od 40 zemalja, sa približno 340 kompanija iz grupacije i zapošljava više od 120.000 ljudi širom sveta. Tokom 2019. godine ostvarena je prodaja u iznosu od 11,8 milijardi evra.


Ustavni sud prvi put oborio meru Vlade iz vanrednog stanja - NOVA portal\nPolitika Autor:Nataša Latković18. Sep. 202011:29 > 11:526 Komentara\nUstavni sud juče je prvi put oborio jednu od mera koje je Vlada Srbije donela tokom vanrednog stanja. Kako se može zaključiti iz saopštenja i akata koji su usvojeni, Sud je zaključio da istovremeno vođenje krivičnog i prekršajnog postupka i dvostruko kažnjavanje zbog nepoštovanja odluke o zabrani kretanja nije u skladu sa Ustavom i potvrđenim međunarodnim ugovorima.\nInicijativu za ocenu ustavnosti u ovom slučaju podneo je Beogradski centar za ljudska prava, a ona se odnosi na mogućnost dvostrukog kažnjavanja, krivičnog i prekršajnog u slučaju građana koji su kršili zabranu kretanja, odnosno takozvani policijski čas tokom vanrednog stanja. Tom Uredbom bilo je propisana novčana kazna u iznosu od 50.000 do 150.000 dinara.\nNVO: Kršenje ljudskih prava tokom vanrednog stanja\nI dok je u ovom slučaju Ustavni sud utvrdio neustavnost, obustavljen je postupak za ocenu ustavnosti koje se odnosi na Naredbu o ograničenju i zabrani kretanja lica na teritoriji Srbije, a koju je doneo MUP u saglasnosti sa Ministarstvom zdravlja. Stav Beogradskog centra, koji je i u ovom slučaju pokrenuo inicijativu, je da je ta naredba u celini neustavna, jer, kako su naveli, mere odstupanje od ljudskih i manjinskih prava zajamčenih Ustavom donosi Skupština, a ako ona to nije mogućnosti to treba da čini Vlada Srbije uz supotpis predsednika Republike.\nU ovom slučaju Naredbu je donelo Ministarstvo policije, po ovlašćenju Vlade Srbije. Ovaj akt usvojen je 21. marta i trajao do 9. aprila, nakon čega je iste mere propisala Vlada.\n“Imamo pozitivan odnos prema odluci koji je Ustavni sud doneo u pogledu zabrane dvostrukog kažnjavanja, ali nam nije jasno zašto je obustavljen postupak koji se odnosi na ocenu ustavnosti Naredbe o ograničenju i zabrani kretanja lica na teritoriji Srbije. Ustav ne dozvoljava da MUP donosi takvu vrstu odluka”, navodi za Nova.rs Vladica Ilić iz Beogradskog centra za ljudska prava.\nOn međutim dodaje da je interesantno to što znamo da je zbog donete Naredbe kažnjeno više desetina, čak i stotine ljudi koji su je kršili, a istovremeno ne znamo koliko je građana dvostruko procesuriano i kažnjeno.\nInače, Ustavnom sudu Srbije podneto je ukupno 66 inicijativa za pokretanje postupaka za ocenu ustavnosti i zakonitosti niza odluka i propisa donetih povodom uvođenja vanrednog stanja radi sprečavanja širenja zaraze izazvane virusom Kovid-19.\nSud je ranije zaključio da je odluka o proglašenju vanrednog stanja, koju je donela Vlada uz supotpis predsednika Srbije, a ne Skupština, u skladu sa Ustavom.\nKako je bilo navedeno u obrazloženju, Sud je ocenio da se zarazna bolest kodvid 19 može smatrati “javnom opasnošću koja ugrožava opstanaka države ili građana”, te da se ne može zaključiti da nije bio ispunjen pravni osnov za proglašenje vanrednog stanja.\nbeogradski centar za ljudska pravaDvostruko kažnjavanjeInicijativa za ocenu ustavnostiustavni sudVladica Ilić


Testovi sudara: 4 zvezdice za 308 i Astru, 5 za C klasu, C40 i EV6 – Detaljno\nHome/Automobili/Testovi sudara: 4 zvezdice za 308 i Astru, 5 za C klasu, C40 i EV6\n0 7,280 1 minut citanja\nNova sesija crash testa za nezavisno evropsko telo Euro NCAP. Pežo 308 i Opel Astra, tehnički rođaci Stellantis grupe zasnovane na EMP2 platformi, Mercedes C-klase , Volvo C40 Recharge i Kia EV6 testirani su tokom poslednjeg salva .\nPrva dvojica su dobila 4 zvezdice, rezultat sličan onom koji je dobio njihov DS 4 rođak pre nekoliko nedelja, ali opremljen opcionim aktivnim bezbednosnim funkcijama. Svi ostali modeli su dobili 5 zvezdica, a Mercedes C-klase je čak dobio i „specijalnu nagradu“ za svoju Car2k tehnologiju, koja može unapred da upozori vozača na moguće opasnosti.\nPeugeot 308 – 4 zvezdice\nNešto više od godinu dana nakon zvaničnog predstavljanja, novi Peugeot 308 je upravo prošao kroz Euro NCAP kutiju. Testirani model je bio “Allure” završne obrade i bio je opremljen 1,2-litarskim PureTech trocilindričnim motorom od 130 ks.\nFrancuski kompakt je postigao tačne rezultate u svim oblastima, posebno 76% za zaštitu odraslih. Zbog odsustva bočnih vazdušnih jastuka izgubio je nekoliko poena. Rezultati su bili mešovitiji za zaštitu pešaka, gde je rezultat bio 68%, dok je efikasnost sistema aktivne bezbednosti dobila ocenu od 65%.\nZaštita dece na zadnjim sedištima dobila je odličan rezultat od 84%.\nOpel Astra – 4 zvezdice\nOpel Astra , koja je zasnovana na istoj platformi kao i 308, takođe je prošla kroz ruke Euro NCAP-a tokom ove druge serije testova za prvu polovinu 2022. godine.\nNemački kompakt je postigao rezultate prilično slične onima svojih rođaka Peugeot 308 i DS 4, posebno u oblasti zaštite odraslih, za koju je dobio 80%. Međutim, Astra je nešto lošije prošla od 308 za zaštitu dece, sa 82% i za zaštitu pešaka, sa 67%, dok je 308 sustigla sa aktivnim bezbednosnim elementima zahvaljujući ADAS-u.\nTestirani automobil je bio verzija „Edition“ opremljena istim motorom kao i Peugeot 308.\nMercedes-Benz C-Klasa – 5 zvezdica\nEuro NCAP je takođe ispitao Mercedes C-klasu, više od godinu dana nakon njegovog zvaničnog predstavljanja.\nBMV isključuje povratak u F1, uprkos povratku Audija i Poršea\nJaguar Land Rover se sada udružuje sa Nvidijom\nPorsche Taican obara rekord opterećenja od istoka ka zapadu u SAD


Stankov: Populistička priča o pomirenju na otklonu od antifašizma i reviziji istorije :: Drugačija radio veza\nManjinske vlade nijesu rijetkost, ali jeste ovakva situacija kakvu mi imamo-da dio koalicije koji je učestvovao u njenom izboru, a koji sada želi da je obori, zbog određenih okolnosti ne može to da uradi, kaže u Drugačijoj radio vezi Nemanja Stankov sa FPN UCG, doktorand na CEU u Budimpešti. Ta okolnost je činjenica da bi za rušenje Vlade Demokratski front morao da dobije podršku opozicije predvođene DPS-om.\nNa pitanje da li je za Vladu najbolje rješenje u datim okolnostima uzdržavanje od predlaganja zakona, kako izostanak većinske podrške u parlamentu ne bi bio očigledan, Stankov odgovara:\n- Suštinski jeste tako. Uspjeli su da izglasaju Budžet i naredno zasjedanje je u septembru, Vlada ima manevarski prostor da održava status quo do jeseni i da u tom periodu pokuša da pronađe formulu političke podrške, kako bi nastavila dalje“.\nNo, s obzirom na oprečne poruke koje stižu iz vladajuće koalicije, Stankov smatra da je neizvjesno hoće li Zdravko Krivokapić uspjeti da tu formulu i pronađe. Vjeruje, međutim, da bi Vlada i u tom slučaju mogla da nastavi funkcionisanje barem nekoliko mjeseci, kako bi pripremila vanredne izbore.\nPartije poznaju sistem, premijer i Vlada ne\nObjašnjavajući kako se desilo da dobijemo vladu „eksperata koji to nijesu“ i bez iskustva u upravljanju državom, Stankov ukazuje na sličnosti ali i razlike sa organizovanjem društvenih pokreta povodom važnih pitanja, u drugim zemljama:\n- Čini mi se da to, s jedne strane, ima uporište u onome kako je, u startu, Vlada napravljena, a, opet, nalik onome što imamo i u Istočnoj i u Zapdnoj Evropi, taj fenomen veže se za narastajuću ideološku poziciju sve uspješnijih populističkih partija. Prva stvar koju sam napomenuo veže se za društvene pokrete i način na koji je Krivokapić uopšte došao u poziciju da bude premijer. Vidimo da kad postoji određeni društveni problem, društveni pokreti se organizuju i, ukoliko se radi o izuzetno važnom pitanju, oni se transformišu u političke partije i nastupaju na izborima. Mi to ovđe nijesmo imali, nego smo taj društveni pokret imali u organizaciji SPC i onda se taj dio ljudi koji su htjeli da se politički angažuju samo prikljućio listi ZBCG“.\nUpravo tu je izvor aktuelnog konflikta između Krivokapića, koji je bio nosilac liste ZBCG i njegove Vlade, na jednoj strani i Demokratskog fronta kao najjačeg subjekta te liste, na drugoj:\n- Političke partije, kakve god da su, obavljaju funkciju selekcije kadra. Premijer Krivokapić nije bio u političkoj partiji, nije imao instrument za selekciju kadra i da bi formirao Vladu on je morao da ih selektuju iz kruga ljudi koji su njemu dostupni, koje on zna, a to su mahom bili oni koji su učestvovali u tom društvenom pokretu – litijama.\nOsim toga, ljudi koju su u političkim partijama kako tako poznaju funkcionisanje političkog sistema i državne uprave, što s ove strane nijesmo imali“.\nStankov ukazuje na to da društvene grupe uglavnom imaju platformu kritike političkih elita. Kad same postanu dio sistema vlasti i dio političkih elita, svoje nesnalaženje u sistemu državne uprave transformišu u kritiku klasičnih političara i partijskih struktura. Uz to, smatra on, Krivokapić i Vlada su programski mnogo bliži poziciji Demokrata, nego partija čiju je listu premijer predvodio. Koliko god se ne slagao sa politikom DF, Stankov smatra logičnim da Demokratski front očekuje od Krivokapića da njegova Vlada ispunjava njihova očekivanja i predizborna obećanja. U tom raskoraku je i ključni osnov konflikta koji drma vladajuću koaliciju.\nPomirenje na anticivilizacijskoj platformi\nStankov je u DRV potanko objasnio Krivokapićevu populističku platformu, u čijoj je osnovi predstavljanje njegove Vlade kao glasa naroda i predstavnika u borbi protiv otuđenih elita, koje su kočnica reformi i puta ka narodnom blagostanju. Dio te populističke matrice je i konstantno demagoško pozivanje na dijalog i pomirenja, u potpunom raskoraku sa potezima koje povlače.\n- Iz njihove perspektive pomirenje bi trebalo da bude, čini mi se, glavnog političkog cilja kojem teže, iako iz njihove retorike, iskren da budem, nijesam siguran šta bi to pomirenje trebalo da znači? Ako ćemo da tumačimo njihova djela, čini mi se da je to izrazit sukob civilizacijskih vrijednosti na kojima se crnogorsko društvo baziralo prije 30. avgusta i onoga na čemu sadašnja Vlada misli da bi trebalo da se bazira... na nekoj vrsti otklona od antifašističkih vrijednosti, nekoj vrsti revidiranja istorijskih činjenica, na prihvatanju nekih istorijskih epizoda za koje smatram da ne bi trebalo da budu prihvaćene kao nešto što je vrijednosno pozitivno...“\nURA relativizuje, civilni sektor pipa puls\nStankov smatra da se GP URA postavila tako da nijedan cilj nije toliko bitan kao demontaža prethodnog sistema i da stoga relativizuje sve probleme koji su se pokazali nakon promjene vlasti. O dominantnom ćutanju civilnog sektora, uz napomenu da se posljednjih dana ponešto i dešava, kaže:\n- Civilni sektor je, potpuno prirodno, u prethodnom periodu na neki način srastao sa opozicijom, zbog toga što su od 2006. naovamo bili na istom fonu. Njima je cilj bio deklarativno isti: reforma sistema, unapređenje institucija... U tom zajedničkom djelovanju ka reformama izgradili su se i lične konekcije i one u smislu zajedničkog djelovanja. Uz to, čini mi se da su opipavali puls međunarodne zajednice, šta bi trebalo da bude novo NVO djelovanje u Crnoj Gori“.\nStankov vjeruje da NVO sektor ima prostora da se popravi, ali konstatuje da se tokom njihovog ćutanja otvorio prostor za novi društveni aktivizam i da energiju koja se pojavila vrlo uspješno kanališu nove organizacije, poput Bogougodnica, Luče...\nPogledajte kompletnu DRV u kojoj je gost bio Nemanja Stankov:


MILETIĆ: PUNA PODRŠKA JKSP-U I DIREKTORU JOVANU ĐORĐEVIĆU - Svrljiske novine\nPodrška narodnog poslanika\nČišćenje puteva, vodosnabdevanje, zamena vodovodnih cevi, izvorišta vode su adaptirana, vodovodi od izvorišta do Svrljiga su izmenjeni, ali treba raditi još, evo sada je krenula izgradnja kanalizacije, Svrljig je među prvim opštinama u Srbiji gde su otpočeli ovi radovi poručio je Milija Miletić.\nMiletić je rekao da svi treba da daju podršku Javnom komunalnom stambenom preduzeću ,,Svrljig“ da ono bude kod nas izvođač, da radi transparentno i da u okviru svih svojih mogućnosti budu konkurenti ostalim privatnicima u Svrljigu.\nPamtim period kad sam bio zamenik predsednika Opštine Svrljig, tada je JKSP ,,Svrljig“ bilo u najtežoj situaciji. U tom periodu izvođači su bili privatnici i svi pamtite da li je bilo bolje ili lošije, rekao je Miletić.\nOn ističe da je, čim je postao predsednik opštine, dao podršku komunalcu i od tada sve ide na bolje.\nGovoreći o aktivnostima JKSP ,,Svrljig“, Miletić je rekao da je izrađena potrebna dokumentacija za rekonstrukciju vodovodne mreže i da je projekat na čekanju kod Kancelarije za javna ulaganja.\nMiletic, milija miletic, Narodni poslanik, SO Svrljig\nPrevPrethodnaZamenika predsednika Opštine Svrljig ujeo pas?\nSledećaPolemika o hloru, PVC i aluminijumskoj stolariji na sednici SO SvrljigNext\nKomunalnom preduzeću treba prava,a ne deklarativna predizborna podrška.Svijim delima zadnjih par decenija ,razne svrljiške vlasti neprekidno urušavaju vrednost i pozicije komunalnog preduzeća.


NSinfo: Letnja pauza između dve grejne sezone - 1,15 milijardi za radove na rekonstrukciji vrelovodne mreže\nLetnja pauza između dve grejne sezone - 1,15 milijardi za radove na rekonstrukciji vrelovodne mreže\nLetnju pauzu između dve grejne sezone, kao i svake godine, „Novosadska toplana“ koristi za rekonstrukciju delova tehničkog sistema\na, kako navode u preduzeću, ove godine lista zacrtanih poslova je prilično duga.\nU „Toplani“ su zadovoljni prethodnom grejnom sezonom, za koju kažu da je protekla s minimalnim brojem havarija zbog obimnih radova u međusezoni 2016. godine, a direktor preduzeća Dobrosav Arsović ističe da se kao rezultat dobrog poslovanja pojavila mogućnost izdvajanja 1,15 milijardi dinara samo za radove na rekonstrukciji vrelovodne mreže, što je dvostruko više nego lane.\nPo njegovim rečima, iz gradskog budžeta izdvojeno je 76,3 miliona dinara za rekonstrukciju 1.250 metara trase vrelovoda i vrelovodnih priključaka u Kosovskoj ulici, gde je planirana zamena 2,5 kilometara starih čeličnih cevi u betonskom kanalu novim predizolovanim cevima, dok sve ostale investicije preduzeće obavlja svojim novcem.\nPlaniranim tempom odvijaju se radovi na 750 metara trase vrelovoda na Bulevaru Slobodana Jovanovića, potom u bloku ulica Arse Teodorovića i Masarikove, gde je u toku rekonstrukcija 600 metara vrelovodne mreže. Započela je i rekonstrukcija 1.250 metara vrelovoda u Ulici Novosadskog sajma i 1.100 metara vrelovoda u bloku ulica Janka Čmelika, Milana Protića i Boška Vrebalova, kao i bloku Trga Ferenca Fehera i ulica Maksima Gorkog, Jovana Đorđevića, Vladike Platona i Polita Desančića.\nRadi se i na kilometru trase magistralnog vrelovoda na Bulevaru oslobođenja i Bulevaru Slobodana Jovanovića, potom u bloku Almaške i Ulice Pavla Stamatovića, a planirana je i izgradnja 20 vrelovodnih priključaka za novoizgrađene objekte širom grada.\nDo kraja građevinske sezone „Novosadske toplane“ planirane su i rekonstrukcije deonica vrelovoda i vrelovodnih priključaka u bloku Marodićeve ulice i ulica Bogdana Garabandina i Sestara Ninković. Posla će biti i na vrelovodima u bloku ulica Miroslava Antića, Vase Stajića, Milete Jakšića i Vojvođanskih brigada, potom u Ulici Stanoja Stanojevića, takođe i u bloku Bulevara vojvode Stepe i Bulevara kneza Miloša, kao i u bloku ulica Janka Veselinovića, Kornelija Stankovića i Ilije Birčanina. Za ovu godinu planirano je i proširenje vrelovodne mreže u Kopernikovoj ulici za oko 200 metara.\n" Ništa manje radno leto neće biti ni na konzumnom području Petrovaradina, gde vrelovod broji najviše godina starosti, čak više od 35. Držeći se principa da su deonice vrelovoda koje su najstarije i najnepouzdanije i gde je zabeležen najveći broj havarija, prioriteti za rekonstrukciju, planirani su i radovi na podmlađivanju vrelovoda u Petrovaradinu ", napominje za Dnevnik direktor Arsović.\n... Novi Sad, radovi, rekonstrukcija, toplana


Mobilna aplikacija za borbu protiv krivolova : Nadlanu.com\nMobilna aplikacija za borbu protiv krivolova\nObjavljeno 14. nov 2014. / 12:43:13\nKako bi pomogli vlastima svetskih zemalja u suzbijanju ilegalne trgovine proizvodima načinjenim od ugroženih vrsta životinja, IT stručnjaci su razvili posebnu aplikaciju koja pomaže blagovremeno otkrivanje ove vrste zločina.\nKoristeći se najmoćnijim sredstvima koja su svima dostupna - internetom i mobilnim aplikacijama - državni zakoni, vojska i carinici dobili su veliku pomoć u zaštiti životinja. Carinici sada mogu da brzo i lako otkriju da li su proizvodi sa kojima imaju posla ilegalni ili ne, ali i da spreče trgovinu živim ugroženim životinjama.\nPrema studiji objavljenoj u časopisu "Biological Conservation", precizna identifikacija spornih proizvoda životinjskog porekla na carinama je od kritičnog značaja za otkrivanje i sankcionisanje ove vrste zločina.\n- Carinici najčešće imaju svega nekoliko minuta da odluče da li da neki prtljag propuste ili ne. Nove aplikacije omogućuju im da brzo i lako utvrde o kakvom je proizvodu reč, da provere njegovu biološku pozadinu i da reaguju u skladu sa zakonom. Samim tim, aplikacija će pomoći u spasavanju velikog dela ugroženih životinjskih populacija - kaže autor studije Hajdi Kretser.\nAplikaciju "Wildlife Guardian" prva počela da koristi Kina, 2011. godine, kao jedna od zemalja sa najvećom stopom prometa proizvoda ovakvog porekla.\nAplikacija pokriva 475 najugroženijih životinjskih vrsta, a pomoću nje je lako identifikovati različite delove tela, kao što je slonova kost, rog nosoroga ili kandže velikih divljih mačaka.\nOvo je brz i pouzdan metod identifikacije, koji sprečavanjem pojedinačnih isporuka zabranjenih "trofeja" doprinosi opštoj zaštiti onih životinja za koje strepimo da će uskoro sasvim nestati sa naše planete.


Grad Niš i NSZ izdvajaju 60 miliona dinara za aktivne mere zapošljavanja – IN info\nGrad Niš i NSZ izdvajaju 60 miliona dinara za aktivne mere zapošljavanja\nGrad Niš i Nacionalna služba za zapošljavanje ( NSZ ) izdvojiće ove godine 60 miliona dinara, što će omogućiti radno angažovanje oko 700 ljudi. Sporazum, kojim se grad obavezao za realizaciju aktivnih mera zapošljavanja za 2021. godinu a za čiju primenu je grad Niš izdvojio 34 miliona dinara , potpisale su u Gradskoj kući gradonačelnica Niša Dragana Sotirovski i zamenica direktora niške filijale NSZ Vanja Stojković. Gradonačelnica je rekla da se na evidenciji nezaposlenih u Nišu trenutno nalazi 24.000 ljudi.\nPrilikom potpisivanja sporazuma je rečeno da će sredstvima koje izdvajaju grad Niš i NSZ biti finansirana stručna praksa, pripravništvo za nezaposlene sa srednjim obrazovanjem, subvencija za zapošljavanje nezaposlenih lica iz kategorije teže zapošljivih, subvencije za samozapošljavanje i javni radovi. Aktivnim merama zapošljavanja, rečeno je takodje, biće obuhvaćena pre svega lica koja spadaju u kategoriju teže zapošljivih poput mladih do 30 godina, starijih od 50 godina i osoba sa invaliditetom.\nBroj poseta: 83\nprethodnaSajam cveća u Niškoj Banji\nsledećaJKP "Mediana"-Niš čišćenje divljih deponija i uređenje


Forbs: „Velika sedmorka“ je mrtva - 24.05.2016, Sputnik Srbija\nČetrdeset drugi samit „Velike sedmorke“, koji se održava u Japanu krajem maja, trebalo bi da bude poslednji, piše komentator „Forbsa“ Žan-Pjer Leman. 24.05.2016, Sputnik Srbija\n© REUTERS / Mandatory credit KyodoGrupa 7 u Japanu\nČetrdeset drugi samit „Velike sedmorke“, koji se održava u Japanu krajem maja, trebalo bi da bude poslednji, piše komentator „Forbsa“ Žan-Pjer Leman.\nOrganizacija je trebala odavno prestane da postoji: „G7 je atavizam, anomalija koja ne donosi nikakvu korist u međunarodnim odnosima. Naprotiv, ona održava jakom prozapadnu orijentaciju, podrivajući svoj legitimitet“.\nPrvi sastanak „sedmorke“ je održan 1975. godine u Francuskoj. U to vreme zapadne zemlje su još uvek vodile glavnu reč u svetskoj ekonomiji i stajale rame uz rame u Hladnom ratu protiv Sovjetskog Saveza. Sa tačke gledišta pragmatične politike, ostatak sveta teško da je imao poseban značaj.\nOve godine je završen tridesetogodišnji period tokom kojeg su Zapadna Evropa, SAD i Japan preživeli porast blagostanja bez presedana. Ekonomija zapadnih zemalja se po prvi put suočila sa kataklizmom koja je podsetila na Veliku depresiju ’30-ih godina. Naftna kriza OPEK-a je dovela do niza globalnih potresa, nezadržive inflacije i masovne nezaposlenosti.\n11 April 2016, 16:30\nZato se, objašnjava Leman, rukovodstvo Francuske nadalo da će ako se lideri vodećih svetskih ekonomija okupe, moći da ojačaju uzajamno poverenje, počnu zajedno da rešavaju suštinske probleme i da na takav način izbegnu konflikt.\nTo je bila „smela i impresivna inicijativa“ i u narednih 10-15 godina „Velika sedmorka“ je dobro poslužila svetu. Međutim, svet se menjao, G7 je izgubila smisao postojanja. Zapad više ne zauzima vodeću poziciju na planeti, pojavili su se novi igrači, novi scenariji i novi izazovi. To se odrazilo na održavanje samita „Velike dvadesetorke“ 2008. godine, čiji rezultati su bili nezadovoljavajući, smatra novinar.\nIpak, navodi autor članka, svoju nesposobnost „sedmorka“ je pokazala pretvorivši se u „osmorku“. U 1998. godini Rusija je dobila poziv da se pridruži G7. U pozadini velikog pada ruske ekonomije ovaj korak nije imao nikakvog smisla.\n10 April 2016, 08:34\nKako piše Leman, „predrasude i licemerje Zapada su se pokazali u punom sjaju 16 godina kasnije“, tokom događaja u Ukrajini i ulaskom Krima u sastav Rusije. Moskvu su optužili za kršenje međunarodnog prava.\n„Ipak, to je sitnica u poređenju sa nezakonitom invazijom na Irak 2003. godine, ako se govori o negativnom uticaju, posledicama, smrti, mučenjima, izbeglicama i tome slično. Iako su neke zemlje ’sedmorke‘, posebno Francuska i Nemačka, bile protiv invazije, nije bilo nikakvih pokušaja da se isključe Velika Britanija i SAD.“\nPo mišljenju komentatora Forbsa, glavni razlog zbog kojeg treba likvidirati G7 je preveliki uticaj Zapada u organizaciji.\n„U 21. veku nema prosto nikakvog smisla da zapadnoevropske države — Francuska, Nemačka, Italija i Velika Britanija — zauzimaju tako visoku poziciju u globalnom upravljanju.“\nOčuvanje „Velike sedmorke“ u 2016. godini je apsurdna anomalija. Njena alternativa može biti restrukturizacija i ozdravljenje „dvadesetorke“, uz uslov da evropske zemlje ne dobiju automatski status svetskih sila, konstatuje Leman.


Vlada Kantona Sarajevo je ranije obećala da će u prvih 100 dana svog rada uspostaviti antikorupcioni alat i mehanizam, kao i značajno povećanje transparentnosti u radu i djelovanju javnih funkcionera.\nU toku javne rasprave, koja je trajala 60 dana, organizovana su četiri okrugla stola sa predstavnicima institucija i organa koji se bave provođenjem zakona, političkim strankama koje participiraju u Skupštini Kantona, građanima, Misijom OSCE u BiH, Uredom specijalnog predstavnika EU, ambasadama SAD-a, SR Njemačke, Italije, Slovačke, Velike Britanije.\nU odnosu na utvrđeni Nacrt, Prijedlog zakona koji je usvojen od strane Vlade, sadrži značajna unapređenja koja su, u najvećem dijelu, izvršena radi usklađivanja sa međunarodnim praksama, standardima i preporukama EU eksperata u navedenoj oblasti.\nOvakvim rješenjem, usklađenim sa Zakonom o zaštiti ličnih podataka ("Sl. glasnik BiH", br. 49/2006, 76/2011 i 89/2011 - ispr.), omogućeno je da javnost ima uvid u podatke o imovini javnih dužnosnika, što će biti zapravo ključni kontrolni mehanizam ispravnosti podnesenih prijava. Navedeno je u skladu sa principom da je obavljanje svih javnih funkcija transparentno i podliježe javnoj kontroli, a posebno pravu građana da budu upoznati sa ponašanjem nosioca javnih funkcija.\nIZVOR: Vebsajt BHRT, 04.04.2019.